
Äskettäin on eräissä maamme sanomalehdissä 
ollut laajahkoja selvityksiä tämän kirjasen nimileh- 
dellä mainitusta kysymyksestä. Aiheena tämän ky- 
symyksen =esille ottamiseen ovat olleet ne mieli- 
piteet kansallisuusasiasta ja kansallisesta työstä, mitä 
erään huomatun liikelaitoksen johtavien henkilöi- 
den taholta näistä asioista on viime kevään ku- 
luessa esitetty. Sinänsä tosin jonkun yksityishenkilön 
julkisuuteen päässyt käsitys kansallisuusasiasta ja 
kansallishengen vaatimuksista ei ole sellainen ta- 
pahtuma, että se kaipaisi kovin laajoja selittelyjä, 
* koskapa kansallisesti valveutuneen kansan toimin- 
taan muutamien yksityisten, vaikkapa huomattavam- 
massakin asemassa olevien, henkilöiden mielipiteet 
eivät, varsinkin sikäli kuin ne eivät ole sopusoin- 
nussa kansallishengen vaatimusten kanssa, vaikuta 


suuresti sitä eikä tätä. Mutta kun tässä tapauk- 

sessa eivät olekaan olleet kysymyksessä yksityishen- 
kilöiden mielipiteet sellaisinaan, vaan puheena ole- 
vissa lausunnoissa tulkitaan niitä periaatteita, mitä 
eräs maamme suurimmista liikelaitoksista toiminnas- 
saan noudattaa, niin saavat lausunnot sellaisen kan- 
tavuuden, ettei niitä ole päästettävä ohi huomaa- 
matta. Sillä vaikeneminen sellaisessa tapauksessa 
tietäisi, ei niin paljon puheena olevien henkilöiden 
mielipiteiden hyväksymistä, jolla muutoin on sangen 
vähäinen merkitys, vaan sen liikelaitoksen periaat- 
teiden hyväksymisen, jonka edustajina mainitut hen- 
kilöt ovat esiintyneet. Ja meidän kansamme on 
vielä liian pieni, sen taloudellinen elämä liian ke- 
hittymätöntä, sen miljoonaliikkeiden lukumäärä liian 
vähäinen, että meillä olisi varaa olla välinpitämätön 
sellaisten ilmiöiden suhteen, jotka tässä ovat kysy- 
myksessä. 

Saattaa tosin siitä, joka on ollut mukana kansal- 
lisuustaistelumme alkuvuosina, joka on tuoreeltaan 
lukenut ja kuullut, mitä suomalaisuuden suurmiehet 
ovat kansallisuuskysymyksestä ja kansallishengen vaa- 
timuksista yksityiseen kansan jäseneen nähden lausu- 
neet, tuntua siltä kuin olisi tarpeetonta ottaa puheeksi 

* kansallisuusasian aakkoset sen jälkeen kun jo vuosi- 
kymmenten nurmi vihannoi niiden haudoilla, joiden 
vaikutuksesta tämä kansa on ensi kerran itsetietoi- 
seen kansalliseen elämään herännyt. Mutta toi- 
selta puolen juuri se sama seikka tekee näiden 
kysymysten uudestaan esille ottamisen ja pohtimi- 
sen tarpelliseksi, jopa välttämättömäksi. 
Kansakunnan elämässä miespolvet vastaavat vuo- 
denaikoja luonnossa. Samoin kuin luonto joka 
kevät puhkeaa uuteen elämään, samoin uuden 
ihmispolven on alettava ja opittava alusta saakka 
kaikki. Ei riitä se, että hautaan vaipuneet polvet 
ovat tehneet itselleen selviksi kansallishengen vaa- 
timukset ja niitä elämässään toteuttaneet. Heidän 
jälkeensä tulevien on tehtävä samoin. Eikä vain 
niin, että he saavat tietoonsa, mitä esi-isät ovat 
siitä ja siitä asiasta ajatelleet, vaan niin, että he 
luovat uudestaan, valavat oman aikansa mittakaa- 
voihin ne tulokset, mitä he lukemalla ja elämästä 
oppimalla ovat saavuttaneet. Ne käsitykset, mitkä 
kansallisen elämän lapsuusvuosina saattavat olla 
oikeat ja ainoat mahdolliset, vanhentuvat usein si- 


käli kuin kansallinen elämä kehittyy ja asettaa uu- 

sia tehtäviä, uusia vaatimuksia nousevien polvien 
toteutettaviksi. 

Sentähden myöskään kansakunnan elämänkysy- 
mykset, kysymykset kansallisen elämän ja kansalli- - 
sen sivistyksen edellytyksistä ja vaatimuksista eivät 
koskaan tule loppuun käsitellyiksi, vaan ne vaati- 
vat aina uuden käsittelynsä uusissa oloissa ja uusia 
sukupolvia varten. 

Tuntuu kuitenkin siltä, että meidän oloissamme 
erikoisesti juuri nyt tarvitaan näiden kysymysten 
julkista pohtimista aivan siitä erikoistapauksesta 
riippumatta, josta alussa huomautimme. Sillä tämä 
erikoistapaus ei ole mitään muuta kuin ilmaus juuri 
näiden kysymysten puutteellisesta käsittelystä ja 
siis vain välillinen aihe kansallisen toiminnan kä- 
sitteiden selvittelyyn. 

Onhan kieltämätön tosiasia, että sen jälkeen kuin 
kansallisuusasian perusteet olivat maassamme julki- 
sen käsittelyn esineenä, on ennättänyt nousta vallan 
uusi sukupolvi, jolle kokonaisuudessaan katsottuna 
kansallisuusaate ja kansallishengen vaatimuksista 
puhuminen on jotakin enemmän isänmaan histo- 
riaan kuin jokapäiväiseen elämään ja elämäntyöhön 

kuuluvaa. Meidän julkinen elämämme ja sen mu- 
kaisesti sanomalehdistömme on kohta lähes kaksi 
vuosikymmentä ollut suurimmaksi osaksi ,ulko- 
politiikan* ja sen aiheuttamien sisäisten ristiriitojen 
varassa. Kansallisen kokonaisuuden, * yhtenäisen 
suomalaisen kansallisuuden ja kansallishengen te- 
roittaminen ja kehittäminen on syrjäytetty. Kor- 
keintaan on sitä jollakin juhla-artikkelilla muistettu, 
tahi jos joku erikoinen, aivan tavallisuudesta poik- 
keava vaara on uhannut jotakin kansallisen viljelyk- 
sen haaraa, niin silloin on sanomalehdistö kyllä ää- 
nensä kansallisen asian puolesta kohottanut. Mutta 
nämä tällaiset, samoin kuin useimmat muut samaan 
suuntaan käyvät ilmaukset julkisuudessa, ovat ol- 
leet paremminkin vaistomaista, jokaiseen vielä elä- 
vään kansaan välttämättömästi, luonnonlain pakosta 
kuuluvaa, kuin itsetietoista toimintaa kansallishen- 
gen herättämiseksi ja ylläpitämiseksi ja kansakun- 
nan kansallisen voiman vahvistamiseksi. 

Tässä ei ole tarpeen tehdä eroa eri puolueitten 
tahi eri kansanryhmien välillä. Suomalaisen puo- 
lueen toiminta ei tässä suhteessa ole kovinkaan: 


paljoa eronnut muiden puolueiden toiminnasta, jos- 

kin pyrkimystä kansallisuusaatteen syventämiseen 
on suomalaisen puolueen taholla ollut huomattavissa 
ehkä useammissa yksityistapauksissa kuin nuorsuo- 
malaisessa puolueessa, ja ennen kaikkea, ettei suo- 
malaisen puolueen taholla koskaan ole valtiollisista 
syistä kompromissattu kansallisen asian kustannuk- 
sella, niinkuin nuorsuomalaisessa puolueessa ennen 
aivan viime vuosia pitkät ajat tapahtui. 

Mutta: , kaikki virtaa! Nukkuvankin kansan 
henki kätkee sisälleen voimia, jotka milloin hyvänsä 
saattavat herätä toimintaan, särkeä patonsa, ja sil- 
loin ne kulkevat ja kuljettavat joukot mukanaan 
suuntaan, jonka määrää enemmän sattuma kuin 
järjellinen ja päämäärästään itsetietoinen harkinta. 
Se tavallaan kansallinen uinumistila, mikä meillä on 
ollut huomattavissa sortovuosien alettua, on tämän 
osottanut. Sillä mitä muuta kuin huomattavalta 
osalta sen seurausta on meidän nykyinen sosiali- 
demokratiamme sikäli kuin se kieltää isänmaallisuu- 
den merkityksen kansan, niin syvien rivien kuin 
muidenkin kerrosten elämälle? 

Kansamme syvien rivien herääminen varsinkin 
1890-luvulla oli ilmeinen seuraus suomalais-kansal- 

lisen elämän elpymisestä aikaisemmilla vuosikym- 
menillä. Jos suomalaisuuden asiaa olisi vielä 1890- 
luvun lopulla ja sen jälkeen ajettu samalla tapaa 
ja samassa hengessä kuin aikaisemmin, niin voi- 
nee pitää todennäköisenä, että heräävä työväen- 
liike olisi ohjautunut osittain toisiin suuntiin kuin 
mitä se on tehnyt. 

Saattaa kyllä tehdä myönnytyksiä niille kansalli- 
sessa. suhteessa optimisteille, jotka selittävät, ettei 
työväenliikkeemme nykyinen kansallishengen hal- 
veksuminen ja isänmaattomuuden julistaminen ole 
muuta kuin ilmaus tämän liikkeen kehittymättö- 
myydestä ja että kun tarpeeksi aikaa kuluu, niin 
kyllä ,routa porsaan kotiin ajaa*. Mutta kuinka 
paljon vahinkoa ennättääkään nykyinen asiaintila 
matkaansaattaa sitä ennen? Ja kuinka paljon va- 
hinkoa se jo on tuottanut, ei ainoastaan sisäänpäin, 
vaan myöskin ulospäin? 

Olosuhteiden pakkoon luottaminen ei siinä ase- 
massa, missä meidän kansamme elää, ole suositel- 
tavin keino isänmaan asian eteenpäinviemiseen, jos 
se sitä on muissakaan oloissa. 


Mutta ei ainoastaan sosialidemokratia nykyisessä 

muodossaan ole kansallisen leväperäisyyden tulos. 
Sen tuloksia on myöskin se puolueettomuuden nimellä 
kulkeva kykenemättömyys yhdistää ja alistaa yhden 
suuren, kaikki vallitsevan ja kaikki elävöittävän aat- 
teen alaiseksi se työ, mitä tehdään useimmilla niillä 
aloilla, joilla vaaditaan tunnustusta epäitsekkäästä 
ja aatteellisella pohjalla tapahtuvasta toiminnasta, 
puhumattakaan niistä toiminnanhaaroista, joissa on 
yksinomaan yksityistaloudellisia tarkoitusperiä ta- 
voiteltavina ja joissa kaikki laki ja evankeliumi 
yleensä keskittyy kansallisista, isänmaallisista vai- 
kuttimista , puhtaisiin liikeperiaatteisiin*. 

Tarkoitamme tässä noilla aatteellisilla toiminnan 
aloilla sellaisia edistysliikkeitä kuin nuorisoseuralii- 
kettä, raittiusliikettä, osuustoimintaliikettä y. m. s. 
Vasta se on ollut oikea nuorisoseuramies, raittius- 
mies, osuustoimintamies tai muu »puhdas aatteen 
mies", joka on ajanut noita aatteita kansallisesti 
välinpitämättömänä tahi visusti kätkenyt kaikki kan- 
salliset harrastuksensa joko kokonaan tahi ainakin 
ollessaan toisten ,aatteen miesten* kanssa tekemi- 
sissä tahi aateveljiensä kokouksissa. 

Oli kyllä meidänkin maassamme aika, jolloin jokai- 


13 


sessa juhlassa, joka tahtoi juhlan nimeä kantaa, oli 
yhtenä ohjelmanumerona puhe isänmaalle. Nyt 
kuuluu sellainen poikkeuksiin. Ja jos joskus yliop- 
pilasosakuntien vuosijuhlissa tahi muussa korkean 
juhlallisessa akateemisessa tilaisuudessa pidetään 
puhe isänmaalle, niin on se puhe maakamaralle, 
järville, taivaalle ja lintusille, mutta ei kansalle ja 
sen kansallisille tehtäville. Sillä jos ne puheeksi 
otettaisiin, niin saattaisihan tapahtua, että puhuja 
poikkeaisi ,puolueettomuudesta* tahi muu sellainen 
erehdys sattuisi, joka ehkä loukkaisi ,toisinajatte- 
levia*. 

Mutta sehän onkin yleinen käsitys, että puhe 
"isänmaalle on vanhentunut ohjelmanumero eikä 
sovi yhteen ,meidän aikamme muuttuneiden käsi- 
tyskantain kanssa*. Muualla maailmassa ne ovat 
vielä niin vanhanaikaisia juhlissaan ja kokouksissaan, 
että puhe isänmaalle tahi isänmaallishenkiset puheet 
pidetään asiaankuuluvina. Eihän ole sanottua, et- 
teivät ne useinkin tunnu kuluneilta ja ettei niissä 
kerrata tuhannet kerrat ennen kuultua, mutta ne 
pidetään ja ne ovat välttämättömiä kansallishengen 
ylläpitämiseksi sukupolvesta sukupolveen aivan niin- 

kuin rukous on välttämätön uskonnollisen hengen 
ylläpitämiseksi. 

Niin, meillähän onkin aivan erikoisia ammattiyh- 
distyksiä isänmaanrakkautta varten. Sellaisiksi ovat 
muodostuneet kansallismieliset nuorisoseurat, suo- 
malaisuudenliitot y. m. Mutta näiden liittojen ja 
ammattiyhdistysten kituva elämä parhaiten osottaa, 
mihin joudutaan, jos kansallishengen vaatimusten 
toteuttaminen jää sitä varten perustettujen ammatti- 
yhdistysten = erikoistehtäväksi ja -velvollisuudeksi. 
Muualla ovat kaikki seurat ja liitot, samalla kuin 
ne harrastavat milloin aineellisempia, milloin aat- 
teellisempia pyrintöjä, samalla myöskin isänmaallisia 
seuroja, joiden jäsenille alati muistutetaan, että seu- 
ran työ tarkoittaa oman kansallisuuden kehittä- 
mistä ja sen voiman lisäämistä. Isänmaallisuuden 
ilmapiirissä tehdään kaikki työ, ja silloinkin, kun 
väitellään ja kiistellään, ei väittelyssä ja kiistassa 
voittaminen pääse muuttumaan omaksi lopulliseksi 
tarkoituksekseen, vaan lopullinen tarkoitus, isän= 
maan etu, pysyy aina ylinnä havaittavana päämää. 
ränä. Ja vaikkapa tässä usein kansallisuus ja isän- 
maa on keppihevosenakin, niin jo sekin, että niin 

on, t. s. että isänmaan etuun vedotaan kaikessa, 
jo se on isänmaallisuuden ja kansallishengen vireil- 
läpysymiselle yhtä tärkeää kuin ovat kristillisen kir- 
kon siveysopille kymmenet käskyt, vaikka nuo käs- 
kyt ovat niin luonnollisia, että ne sisältyvät hyvin 
usean pakanakansankin siveyskäsitteisiin. 

Mutta, saatetaan sanoa ja sanotaan: kaikki toi- 
minta, mikä edistää kansan ja isänmaan onnea, on 
isänmaallista, kansallista toimintaa. Sikäli kuin rait- 
tiustyö vaikuttaa siihen, että kansan aineellinen ja 
siveellinen kunto kohoaa, sikäli on se työtä isän- 
maan hyväksi ja sikäli on se oikeutettu tunnustusta 
tästä vaatimaan. Sikäli kuin nuorisoseuratyö ko- 
hottaa kansannuorison sivistystasoa, sikäli sitä juuri 
isänmaallisista syistä on edistettävä. Sikäli kuin 
osuustoiminta lujittaa kansan kaikkien kerrosten 
taloudellista asemaa, sikäli se myöskin vaikuttaa 
siihen, että kansalaiset tuntevat itsensä onnellisiksi 
tätä maata asuessaan, ja sikäli se siis synnyttää 
edellytyksiä kansallisen hengen kehitykselle. Niin 
kaikki työ, joka tehdään kansan jäsenten hyväksi, 
vaatii tunnustusta, että se on isänmaallista työtä. 


Mutta, ja siinä tulemmekin asian ydinkohtaan, 

on ero työllä kansan hyväksi, s. o. hyödyllisellä 
työllä yleensä, ja kansallisella työllä. 

Täytynee käyttää vertausta, joka saattaa tässä 
yhteydessä tuntua vähemmän sopivalta. Raamatun 
mukaan itse pimeyden ruhtinas palvelee kaikella sillä, 
mitä hän saa aikaan, Jumalan tarkoitusperiä niin että 
Jumala kääntää väärienkin tekojen seuraukset hy- 
viksi. Kuinka ei silloin kaikki se työ, millä luodaan 
uusia henkisiä tahi aineellisia arvoja tahi entisiä var- 
jellaan, saattaisi olla työtä kansan hyväksi, kokonai- 
suuden hyväksi, aivan siitä riippumatta, että tuon 
toiminnan syy ja lähtökohta on itsekäs ja vailla 
kaikkia aatteellisia vaikuttimia. Aatteellinen tai ai- 
neellinen — jos nyt tahdomme ne erottaa — toi- 
minta voi vaikuttaa suoranaisesti kansallisuusasian 
eduksi aivan siitä riippumatta, onko tämän toimin- 
nan lähtökohtana ja pohjimmaisena syynä itsetie- 
toinen pyrkimys juuri kansallisten tarkoitusperien 
edistämiseen, vai onko kyseessä oleva harrastus vain 
tuon harrastuksen välittömään esineeseen kohdis- 
tuvaa ,lart pour lart*, kieltolaki kieltolain vuoksi, 
sivistys sivistyksen vuoksi, rikkaus rikkauden vuoksi. 

Mutta kansalliselta kannalta asiaa katsoen on 


17 


aivan olennainen ero tehtävä sen toiminnan välillä, 
joka toiminnan luonteen vuoksi sellaisenaan, ilman 
mitään itsetietoista johtoa, edistää kansan hyvin- 
vointia ja menestystä, ja sen toiminnan välillä, jossa 
enemmän tahi vähemmän määräävänä periaatteena 
on itsetietoinen pyrkimys toteuttaa kansallishengen 
vaatimuksia. Samoin kuin kaiken inhimillisen toi- 
minnan moraalisen arvon määräävät, paitsi toimin- 
nan teknillinen laatu ja tulos, myöskin toiminnan 
motiivit, se sisäinen, mielialaan perustuva aihe, mikä 
kyseessä olevaan toimintaan saattaa, samoin myös- 
kin isänmaan hyväksi tehtävän työn kansallisen ar- 
von määräävät, paitsi työn teknillinen laatu ja tu- 
lokset, myöskin tämän työn motiivit, s. o. se seikka, 
onko toiminnan lähtökohtana itsetietoinen pyrkimys 
edistää isänmaan asiaa, vai johtuuko toiminnan hyö- 


dyllisyys vain toiminnan luonteesta sellaisenaan. 


Että tämä erotus ei ole vain teoreettinen, jonkun- 
moista toiminnan eetillistä analyysiä, vaan että 
tällä erotuksella on todellinen, jopa oleellinen mer- 
kitys kansakunnan olemassaololle, sen osottamiseksi 


ei tarvitse monta sanaa käyttää. 


18 


Me tiedämme, että maamme liike-elämässä suo- 
malaisuus on viime vuosikymmeninä mennyt pit- 
kin askelin eteenpäin. Mutta tämä edistys näyttää 
nopeammalta kuin se itse asiassa on ollut. Si- 
käli kuin vaatimukset suomalaisten palvelemisesta 
heidän omalla kielellään ovat tulleet yhä kuulu- 
vammiksi ja ennen kaikkea sikäli kuin näiden vaa- 
timusten taakse on, suomalaisia liikkeitä perusta- 
malla, saatu aineellista voimaa, sikäli myöskin ne 
liikkeet, jotka aikaisemmin eivät ole olleet suopeita. 
suomalaisuudelle, vaan usein sitä voimainsa takaa 
vastustaneetkin, ovat katsoneet omien etujensa mu- 
kaiseksi antaa liikkeelleen jonkunmoinen tasapuolisen 
ja puolueettoman leima. Tämä ilmenee jo liikkeiden 
nimityksessä. Niinpä nykyään enää kiivaimmat ruot- 
sinmielisetkään harvoin perustavat osakeyhtiötä, 
jonka nimessä ei ,Aktiebolag'in* rinnalla olisi myös- 
kin ,Osakeyhtiö*. Ja liikkeiden julkiset asiakirjat, 
kirjelmät ja ilmoitukset esitetään milloin enemmän, 
milloin vähemmän tasapuolisesti sekä suomalaiselle 
että ruotsalaiselle yleisölle. Suomalaisuuden taiste- 
lun ensi vuosikymmeninä, jolloin suomalaisella ylei- 
söllä ei vielä ollut vaatimustensa takana järjestettyä 

taloudellista voimaa, ei sellainen tasapuolisuus tul- 
lut kysymykseen. 

Tämä kehitys on epäilemättä elpyvän suomalai- 
sen kansallishengen tuote. Mutta varomatonta on 
suomalaisella taholla luottaa siihen, että nämä ilmiöt 
olisivat vähimpänäkään takeena suomalaisen kan- 
sallishengen kehitykselle eteenkinpäin ilman voima- 
kasta painostusta siltä taholta, jolla kansallishenki, 
eikä vain olosuhteiden pakko, on taloudellisen ja 
henkisen toiminnan kaikki käsittävänä moraalisena 
vaikuttimena ja aatteellisena käyttövoimana. Sillä 
pakosta suomalaista näyttelevät liikkeet ja niiden 
johdot ovat pysyneet useimmissa tapauksissa hen- 
geltään vieraina kansamme suuren enemmistön kan- 
sallisille toiveille. Niiden liikkeenhoito, niiden kir- 
janpito, niiden koko johto on vieraskielistä ja vie- 
rasmielistä. Eikä näin ole laita vain niissä liikkeissä, 
jotka ovat muutamien yksityisten hallussa. Vaan 
niin on laita myöskin useissa niistä liikkeistä, joi- 
den johto on laajemmalla pohjalla ja joissa mah- 
dollisuudet saada tässä mainitussakin suhteessa muu- 
tos aikaan ovat sen vuoksi melkoista paremmat. 
Kysyttäköön vain, millä kielellä tapahtuu kirjanpito 

ja yleensä asiain käsittely sellaisessa suuressa yh- 
tiössä kuin on maamme vanhin henkivakuutusyhtiö, 
jonka liiketuttavina on kymmeniä tuhansia mielel- 
tään ja kieleltään suomalaisia vakuutettuja ja joka 
sen vuoksi jo pitkät ajat on ulospäin esiintynyt 
paremminkin suomen- kuin ruotsinkielisenä. Emme 
tahdo puhuakaan edesmenneestä turkulaisesta hen- 
kivakuutusyhtiöstä, jonka johtajakin haalittiin Ruot- 
sista ja jonka suomalaiselle yleisölle aijotut ,suo- 
menmielisyyttä* osottavat kirjoitukset olivat kään- 
nöksiä. 

,Esimerkit ovat vastenmielisiä*. Valitsemalla muu- 
tamia esimerkkejä johtuu osottamaan nämä esimer- 
keiksi otetut ikäänkuin ainoiksi syyllisiksi. Kuiten- 
kaan tuskin on tässä tapauksessa syytä pelätä sel- 
laista, sillä jokainen suomalainen tietää, että nämä 
esimerkit ovat otetut tuhansien samanlaisten ja pa- 
hempien joukosta. 

Ne rahat, jotka suomalaisuutta näyttelemällä suo- 
malaisilta kootaan, nelahjoitetaan, milloin niillä yleisiä 
tarkoituksia palvellaan, useinkin ruotsalaiseen sivis- 


tysrahastoon tahi muutoin suomalaisuuden vastaisia 

tarkoitusperiä palvelemaan. Siitä me saamme nähdä 
esimerkkejä harva se päivä. 

Tarvinneeko todistaa, että jos suomalaisen kan- 
sallishengen kohottaminen jäisi yksinomaan sellais- 
ten pakosta suomalaistuneiden liikkeiden ja niissä 
työskentelevien haltuun, me ennen pitkää saisimme 
alkaa suomalaisuuden asiassa siitä, mistä Snellman 
ja Yrjö-Koskinen alkoivat 

Mutta, me olemme jo niin tottuneita ajattelemaan 
suomalaisellakin taholla umpeen sen erotuksen, mikä 
vielä on suomalaisen ja ,9suomenmaalaisen* välillä, 
että lienee syytä viitata toiseen esimerkkiin. Näinä 
aikoina uhkaa maamme tupakkateollisuutta se vaara, 
että ulkomainen tupakkatrusti halvoilla hinnoilla ja 
suunnattomalla reklaamilla saa kotimaiset tupakan- 
tuottajat ja -valmistajat taloudelliseen ahdinkotilaan 
ja sen kautta vähitellen koko tupakkakaupan maas- 
samme yksinoikeudekseen. Uskooko kukaan, että 
tupakkatrusti pitää tupakkansa hinnat halpoina hyö- 
dyttääkseen tupakan kuluttajia? Uskooko kukaan, 
että tupakkatrusti suomalaiskansallisista syistä esiin- 
tyy suomenmielisempänä kuin mikään vanhemmista 

tupakkatehtaistamme, s. o. ilmoittamalla pääasiassa 
suomalaisissa lehdissä, käyttämällä savukkeillensa 
melkein yksinomaan suomalaisia nimityksiä ja kir- 
joittamalla toiminimensä suomalaisissa julkaisuissaan 
yksinomaan suomeksi, ja yleensä kaikin tavoin vält- 
tämällä suomalaisen kansallistunteen loukkaamista? 
Uskooko kukaan, että maamme vähäosaisten onni 
on niin tupakkatrustin sydämellä, että se siitä 
syystä antaa työväen sanomalehdille suuria, sivun- 
mittaisia ilmoituksia ja lahjoittelee työväen rahas- 
toihin rahasummia? Epäilemättä ei kukaan, joka 
pystyy ajattelemaan vähänkin nykyhetkeä kauvem- 
maksi. Mutta tupakkatrusti uskoo täydellä syyllä 
siihen, että Suomen kansassa on vielä hyvin suuri 
osa sellaisia, jotka ottavat täydestä sen esiintymi- 
sen, ja sen vuoksi sen kannattaa näytellä halpoja 
hintoja, kansallismielisyyttä ja työväen etujen har- 
rastajaa siksi — kunnes se on kyllin voimakas näyt- 
tämään oikean luonteensa. 

Sanoimme, että tupakkatrusti uskoo täydellä syyllä 
saavansa vedetyksi nenästä kansaamme. Todistuk- 
seksi siitä viitattakoon vain sosialidemokraattisen 


puolueen, , heränneen" työväestömme sanomaleh- 

distöön. Taustalla ,kapitalisti kuin kapitalisti" se 
arvostelee tupakkatrustin toimintaa hetken etujensa, 
ei toiminnan pohjasyiden kannalta, ja niin se ke- 
huu trustin tuotteita ilmoituksissaan ja toimituksen 
osastoissa, ei ainoastaan trustin lähettämillä kirjoi- 
tuksilla, vaan myöskin toimitusten laatimilla artik- 
keleilla ja uutisilla. Niinpä julkaisivat sosialistiset 
lehdet kesäkuussa perättömän uutisen kotimaisten 
tupakkatehtaiden aikeesta muka korottaa tupakan 
hintoja, jonka aikeen lehtien mukaan trusti olisi eh- 
käissyt maamme työväen eduksi. Ja juuri tätä kir- 
joitettaessa ilmestyy vaasalaisen , Vapaan Sanan* 
85:s numero, jossa lehden pakinoitsija periaatteelli- 
silla syillä puolustaa tupakkatrustia vastoin kotimai- 
sia tupakkatehtailijoita. 

Näistä harvoista esimerkeistä näkynee, että myös- 
kin taloudellisessa elämässä pitää paikkansa se si- 
veysopin sääntö, että toiminnan arvo riippuu, ei 
yksistään toiminnan laadusta ja tuloksista, vaan toi- 
minnan siveellisistä motiiveista. Ja kansallisen elä- 
män alalle sovellettuna tämä tietää, että toimin- 
nan tekee kansalliseksi toiminnaksi, ei yksistään 


toiminnan laatu ja sen välittömät tulokset, vaan se 

siveellinen pohja, millä toiminta tapahtuu, se käsi- 
tys kansallishengen vaatimuksista, mikä on toimin- 
nan aatteellisena kannustimena. Jollei taloudellisella 
toiminnalla ole tätä aatteellista taustaa, vaan sen 
johtotähtenä on yksinomaan taloudellisen yksityis- 
edun prinsiippi, niin se edistää kansallisia tar- 
"koitusperiä ainoastaan niin kauvan kuin se katsoo 
etujensa sitä välttämättä vaativan. 

Kuta heikompi on se aineellinen voima, mikä 
taloudellisella alalla on kansallisten vaatimusten ta- 
kana, sitä enemmän on kansan varottava, etteivät 
ne liikkeet tahi muut tekijät kansallisen viljelyksen 
alalla, mitkä yksinomaan pakosta, omien yksityis- 
etujensa vaatimuksesta, ,ovat mukana" kansallisen 
toiminnan vainiolla, pakene vastakkaiseen leiriin tahi 
ainakin salaisuudessa edistä tarkoitusperiä, jotka 
ovat lähempänä niiden omaa maailmankatsomusta, 
niitä motiiveja, jotka ovat todellisesti määrääviä noi- 
den liikkeiden toiminnassa. 

Mutta juuri tässä suhteessa uhkaa suomalaisuutta 
näinä aikoina vaara, jonka koko laajuutta harvoin 
ajateltanee. Huomautimme jo edellä siitä ,puo- 
lueettomuudesta*, mikä kaikissa yleisissä asemissa ja 

yhteiskunnallisen toiminnan aloilla on meillä muut- 
tunut mittakaavaksi, jolla ihmisten työ ja kunto ar- 
vostellaan. Jos tällöin olisi kysymys siitä, että jul- 
kiseen toimintaan ei ole sekoitettava yhteiskunta- 
poliittisten riitaisuuksien tuottamia aineksia, niin 
olisi tuo puolueettomuuden vaatimus täysin paikal- 
laan ja ymmärrettävissä. Sillä vaikkapa voidaan 
väittää, että myöskin sosialipoliittiset taistelut ja 
erimielisyydet vaikuttavat koko kansan kohtaloon 
ja sen takia niiltä ei saateta kieltää kansallista 
merkitystä, niin on tämä niiden kansallinen merki- 
tys kuitenkin yleensä vain välillinen, s. o. ne voivat 
kiihkeydellään kääntää pois katseet siitä, mikä on 
kansalle kokonaisuudessaan välttämätöntä, tahi voi- 
vat ne muutoin heikontaa kansallista vastustusky- 
"kyä. Mutta kun ylempänä mainitulla puolueetto- 
muudella ei meillä ole tarkoitettu vain puolueetto- 
muutta sosialipoliittisissa kysymyksissä, puolueetto- 
muutta vanhoillisten ja edistysmielisten, porvarien ja 
sosialistien t. m. s. taistelun suhteen, vaan puolue- 
jako meidän maassamme ja sen mukaan puolueetto- 
muuskin on muodostunut pääasiallisesti toisten, niin 
sanoaksemme ulkopoliittisten näkökohtien perus- 

teella, niin on tuo puolueettomuus vienyt puolueet- 
tomuuteen kysymyksissä, jotka koskevat koko kan- 
samme olemassaoloa. 

Kun puoluejako on muodostunut yllä kerrotulla 
tavalla, kun yhteiskunnan eri tavoin ajattelevat ryh- 
mät taistelevat siitä, mikä menettelytapa maan la- 
kien ja laitosten säilyttämistä puolustettaessa on 
tarkoituksenmukaisin, niin tämä seikka jo sinänsä 
heikontaa erinomaisen suuressa määrässä kansamme 
vastustuskykyä ulospäin ja lamauttaa sen kansallis- 
henkeä. Mutta meidän oloissamme on tähän ilmiöön 
liittynyt toinen, joka on luonteeltaan erilainen, mutta 
samalla kuitenkin yhtä tuhoisa kansallishengelle. 

Tarkoitamme sitä, että meillä valtiollinen puolue- 
jako, samalla kuin se on muodostunut valtiollisten 
menettelytapojen perusteella, on kietonut yhtey- 
teensä kysymyksen kansallisesta kokonaisuudesta, 
kansallisen sivistyksen yhtenäisyydestä. Ja se on 
yhdessä edellä mainitun ulkopoliittisen kysymyksen 
kanssa luonut kansallemme vaaran, jonka suurui- 
nen ei ole montakaan muuta kansaa maailmassa 
uhannut siinä määrin kuin meidän. 


Kysymys, joka olemukseltaan on oikeastaan sisä- 

poliittinen, jonka ratkaisemisella toisin sanoen on 
etupäässä moraalinen merkitys kansan koko ole- 
massaolon kannalta, mutta jonka merkitys myös- 
kin samalla on juuri tältä kannalta asiaa katsoen 
aivan ratkaiseva, on alistettu toisarvoiseen asemaan 
ulkopoliittisen kysymyksen rinnalla ja kytketty sii- 
hen. Puolueryhmitys ulkopoliittisessa suhteessa on 
saatu aikaan ainoastaan kompromissaamalla kansal- 
lisuuskysymyksessä, s. o. myönnytyksillä kysymyk- 
sessä, jonka, oikein käsitettynä, täytyy olla kaiken 
inhimillisen toiminnan ylin aate. 

On väitetty, että on jotakin, joka on yläpuolella 
myöskin kansallisuusaatteen, jotakin, joka absoluut- 
tisesti, katsomatta kansallisuuksien rajoituksiin ja 
aikojen vaihteluun on yläpuolella kaiken muun in- 
himillisen, nim. oikea eli oikeus, ja että valtiollisessa 
taistelussamme on kysymys juuri oikeasta ja väärästä, 
siis asiasta, joka on kaiken muun yläpuolella. Tässä 
ei ole sopiva paikka lähteä etiikan peruskysymyksiä 
pohtimaan. Todettakoon vain, että kansallisuusky- 
symys kysymyksenä suomalaisuudesta täten on 
joutunut, sen sijaan että se, kuten olisi luonnollista, 
olisi maamme suomalaisen väestön keskuudessa ylä- 

puolella kaikkien puolueiden, yhdeksi — ja useiden 
— mielestä toisarvoiseksi — kysymykseksi, jonka suh- 
teen, kun missä kerran tahdotaan noudattaa puo- 
lueettomuutta ulkopoliittisten kysymysten suhteen, 
on sitä myöskin noudatettava. Puoluepoliittinen 
puolueettomuus on siten meidän maassamme ke- 
hittynyt puolueettomuudeksi myöskin kansallisuus- 
kysymyksessä, välinpitämättömyydeksi, joka surmaisi 
suurenkin kansan, joka ei ajoissa kykenisi välinpi- 
tämättömyyden unesta valveille heristäytymään. 
Tätä vastaan epäilemättä sanotaan, ettei siinä 
valtiollisessa taistelussa, jota maassamme on viime 
vuosikymmeninä käyty, ole kokonaan unohdettu kan- 
sallisuuskysymystä, vaan että ainoastaan ne tavat 
tämän kysymyksen ratkaisemiseksi, joista on eri 
kansalaisryhmien — välillä ollut erimielisyyttä, ovat 
jätetyt ,lepäämään*, kunnes hetken suuri kysymys 
saadaan ratkaistuksi. Onhan maamme kirjallisuus 
tänä aikana aivan tavattomassa määrässä kehitty- 
nyt, onhan sosialipoliittisessa suhteessa otettu suu- 
ria edistysaskelia, onhan taloudellisella ja liike-elä- 
män alalla vallinnut vireä toimeliaisuus j. n. e. Kaikki 


tämä on omansa vaikuttamaan kansallishengen ke- 

hittymiseen ja kansallisuuden lujittumiseen. Totta 
kyllä, mutta niinkuin ylempänä jo viitattiin, on tämä 
tapahtunut huomattavaksi osaksi niin sanoaksemme 
vaistomaisesti. Ne voimat, jotka aikaisemmin olivat 
uinuneet kansakuntamme sisällä, ne ovat osaksi ai- 
kaisemmilla vuosikymmenillä tapahtuneen kansalli-- 
sen herätyksen, osaksi myöhempien olosuhteiden 
vaikutuksesta purkautuneet toimintaan ilman että 
samalla tietoisuus tämän toiminnan kansallisesta 
merkityksestä on ollut kyllin elävä tuossa toimin- 
nassa mukana olleilla. Ja samalla se, mikä kansal- 
lisuuskysymyksen ratkaisussa meidän maassamme 
on ,nervus rerum", se ydinkohta, minkä ympärille 
kaikki kansalliset tehtävämme kiertyvät ja minkä 

voittoon saattamisesta kansallisen sivistyksemme yh- 
tenäisyys on olennaisesti riippuvainen, suomalaisuus, 
yhtenäisen suomalaisen sivistyksen luominen, on 
kaikessa muussa touhussa unohdettu tahi syrjäy- 
tetty. 

Huomatakseen tämän seikan merkityksen, täyty- 
nee palata kansallisuusasian aakkosiin, itse kansal- 
lishengen ja isänmaallisuuden käsitteisiin. 


11. 


Kansojen, niinkuin yksityisten henkilöidenkin elin- 
kysymysten laadun määräävät olevat olosuhteet. 
Ne esteet, jotka kansakunnan on voitettava kan- 
sallisen sivistyksensä tieltä, saattavat olla erilaiset 
ja sen mukaisesti myöskin ne lähimmät päämäärät, 
joihin kansakunnan on pyrittävä, vaihtelevat eri 
kansoilla. Mutta kaikki nämä välittömät päämää- 
rät, kaikki erilaatuiset kansalliset kysymykset ja nii- 
den ratkaisu keskittyvät yhden yhteisen, kaikille 
elinvoimaisille kansoille saman lopputuloksen ympä- 
rille. 

Eräässä niistä puheistaan, joilla Johann Gottlieb 
Fichte vv. 1807—08 herätti isänmaassaan sen kan- 
sallishengen, mikä myöhemmin vei yhtenäisen Sak- 
san valtakunnan luomiseen, lausuu hän: 

sIhmisen luonnollisin pyrkimys, jonka hän hylkää 


ainoastaan todellisessa hädässä, on saavuttaa taivas 

jo tässä maailmassa ja valaa jotakin iäisesti pysyväistä 
maalliseen päivätyöhönsä. Hänen itsensä on istutet- 
tava ja kasvatettava jotakin iäistä ajallisuudessa — ei 
ainoastaan järjelle käsittämättömällä tavalla ja niin, 
että sen ja iäisen välillä on ihmissilmin läpitunke- 
maton kuilu, vaan myöskin kuolevalle silmälle nä- 
kyvällä tavalla.* 

Tahi, sallikaa minun ottaa helposti ymmärret- 
tävä esimerki: Kuka jalosti ajatteleva ihminen ei tah- 
toisi eikä toivoisi lapsissaan ja taasen heidän lapsis- 
saan uudistavansa oman elämänsä paremmassa muo- 
dossa ja heidän elämässään elää jalompana ja täy- 
dellisempänä tässä maailmassa vielä sitten kun hän 
jo kauvan aikaa on ollut kuollut? Ja kuka jalosti 
ajatteleva ihminen ei tahtoisi — — — temmata 
pois kuolevaisuuden alta sitä henkeä, sitä mielialaa 
ja sitä siveyttä, jonka kautta hän aikoinaan oli kai- 
ken väärän ja turmiollisen vastustaja, ja istuttaa kai- 
ken sen jälkeensä elävien mieliin parhaana lahja- 
naan jälkimaailmalle, että hekin kerran jättäisivät 
jälkeensä saman perinnön kauniimpana ja suurem- 
pana? Kuka jalosti ajatteleva henkilö ei tahtoisi 


teolla tahi ajatuksella kylvää siemenen sukunsa iäi- 

seen, alati etenevään kehitykseen, jättää siihen jo- 
takin uutta ja ennen olematonta, joka jää siihen ja 
tulee uusien luomusten alati pulppuavaksi lähteeksi? 
Ja maksaa paikkansa tässä maailmassa ja hänelle 
annetussa lyhyessä ajassa jollakin täällä alhaallakin 
iäti elävällä, niin että hän, joskin yksityishenkilönä 
ja historian unohtamana, kuitenkin oman tietoisuu- 
tensa ja uskonsa mukaan jättää ilmeisiä muistomerk- 
kejä siitä, että hänkin on ollut olemassa? Kuka ja- 
losti ajatteleva ei tahtoisi tätä? sanoin minä. Mutta 
ainoastaan niin ajattelevien tarpeiden tulee olla 
sinä sääntönä, jonka mukaan maailma on järjestet- 
tävä, ja ainoastaan heidän vuoksensa on maailma 
olemassa. He ovat sen ytimenä, ja toisin ajattele- 
vat ovat, ollen vain osia katoovaisesta maailmasta, 
jalosti ajattelevia varten olemassa, niin kauvan kuin 
he toisin ajattelevat, ja täytyy heidän mukautua 
edellisten mukaan, kunnes he tulevat samanlaisiksi.* 

yMikä sitten voi antaa takeet tälle jalon ihmisen 
pyrkimykselle ja uskolle työnsä ikuisuuteen ja ka- 
toomattomuuteen? Ilmeisesti ainoastaan sellainen 
asiain järjestys, jonka hän voi tunnustaa olevan it- 


sessään iäisen ja kykenevän sisällyttämään itseensä 


33 


jotakin iäistä. Mutta sellainen asiain järjestys on 
se, tosin käsitteellisesti määräämätön, mutta kui- 
tenkin todellisuudessa oleva, erikoinen henkinen 
luonne siinä inhimillisessä ympäristössä, josta ihmi- 
nen itse on ajatuksineen ja toimineen ja uskoineen 
niiden iäisyyteen lähtenyt: kansa, josta hän on 
syntyisin ja jonka keskuudessa hän on muodostu- 
nut ja kasvanut siksi, mitä hän on. Sillä niin kiel- 
tämätön totuus kuin onkin, että hänen työnsä, jos 
hän syystä antaa sille iäisyysarvoa, ei suinkaan ole 
ainoastaan hänen kansansa luonteen tulos eikä 
täydellisesti häviä tähän tulokseen, vaan että se on 
jotakin enemmän ja sikäli välittömästi virtaa alku- 
peräisestä ja jumalallisesta elämästä — niin on kui- 
tenkin yhtä totta, että tämä ,enemmän* heti en- 
simäisessä muodostumisessaan näkyväiseksi ilmiöksi 
sopeutuu tuon erikoisen henkisen luonnonlain mu- 
kaiseksi ja sen mukaan luo itselleen aistillisen il- 
maisumuodon. — — — Niin on hän varma siitä, 
että hänen itselleen taistelema elämänmuodostus 
jää hänen kansalleen, niin kauvan kuin se on ole- 
massa, ja se jää alati eläväksi perusteeksi kaikessa 


sen jatkuvassa kehityksessä.* 
E 3 


34 


Tämän Fichten selityksen kansallishengen syn- 
nystä voilyhyesti pukea seuraavaan muotoon. Kan- 
sallishenki johtuu siitä, että ihminen ainoastaan 
omassa kansassaan ja oman kansansa kautta voi 
toteuttaa sitä iäisyyskaipausta, mikä jokaisessa ja- 
losti ajattelevassa ihmisessä asuu, ei ainoastaan hau- 
dan taakse ulottuvana iäisyyspyrkimyksenä, vaan 
myöskin haluna saada jo täällä maailmassa aikaan 
jotakin, joka elää yli sen kiitävän hetken, minkä 
ihminen itse on ruumiillisessa muodossa täällä ole- 
massa. Toisin sanoen, ihmisen kiintyminen omaan 
kansaansa ja siitä johtuva kansallishenki saa al- 
kunsa koko luontoa vallitsevasta itsesäilytys- tahi 
paremminkin suvunjatkamisvietistä, on siis luonnol- 
lisimman, luonnonhistoriallisesti välttämättömimmän 
elämänlain ilmaus. 

Mutta jos tämä on totta, niin samalla myöskin saa 
tuomionsa se kosmopolitismi, se maailmanmattisuus, 
joka tahtoo hävittää kansallisuuksien rajat, joka tah- 
too luoda yhden ainoan ,,maailmankansan* ja ,maail- 
mankansalaisen*. Samalla on totta myöskin se, että 
kansallishenki sisältää itseensä vaatimuksen luoda ai- 


neen ja hengen alalla arvoja, jotka elävät jahedelmöit- 

tävät oman kansan ja ihmiskunnan kehitystä silminnä- 
kymättömään vastaisuuteen saakka. Ja samalla kuin 
se sisältää tämän vaatimuksen yksilölle, sisältää se 
sen kokonaiselle kansalle. Sillä yksilöiden samaan 
suuntaan kulkeva pyrkimys muodostuu kansan pyr- 
kimykseksi; ainoastaan yksilöä kauvemmin elävä 
kansa voi välittää sen pysyväisen, minkä yksilö luo, 
yli hetken rajojen ja yli niiden paikallisuuden rajojen, 
mitkä yksilöä sitovat, voi välittää sen vastaisille pol- 
ville ja maailmalle. 

Tämä iäisyyskaipaus, itsesäilytyksen ja suvunsäi- 
lymisen vietti se sitoo yksilön kansaan, sitoo hä- 
net kiitollisuuden ja toiveiden siteillä. Hänen kan- 
sansa menestys on hänen menestyksensä, hänen 
kansansa onnettomuus hänen onnettomuutensa. Ja 
sen vuoksi on täysi-ikäisen rakkaus omaan kansaan 
olemukseltaan samaa kuin lapsen rakkaus äitiään 
ja isäänsä kohtaan ja vanhemman rakkaus lapseensa. 

Jos käsitämme kansallisuustunnon näin, niin ei 
se ole vain passiivinen tunne, joka tuottaa meille 
mielihyvän tahi mielipahan tuntumuksia, vaan se 
sisältää kannustimen toimintaan isänmaan ja kan- 


san hyväksi, ja ennen kaikkea se sisältää kannus- 

timen toimimaan niin, että juuri ne ominaisuudet, 
jotka kunkin kansan jäsenille ovat erikoiset, jotka 
kunkin kansan erottavat kaikista muista maailman 
kansoista, mutta jotka samalla ansaitsevat tulla muun 
maailman omaisuudeksi sen vuoksi, että ne edis- 
tävät koko ihmiskunnan onnea, kehittyvät suurim- 
paan mahdolliseen täydellisyyteen. Isänmaallisuus- 
tunteen synnyttämä aktiivisuus vie kansalliseen toi- 
mintaan, kansalliseen erikoistumiseen, sillä vain eri- 
koistumisen kautta luodaan tuloksia, jotka kohoa- 
vat keskinkertaisuutta korkeammiksi. 

Tämän erikoistumisen ei tarvitse eikä se saa mer- 
kitä, että sitä oikeaa ja hyvää, minkä toinen kansa 
on synnyttänyt, toinen vieroisi pelkästään sen vuoksi, 
että se on toisen kansan ja toisen kansallishengen 
tuotetta. Päin vastoin sellainen väärään suuntaan 
kehittynyt natsionalismi on kaiken terveen kansal- 
lishengen vastakohta. Voidakseen todella luoda py- 
syväisiä iäisyysarvoja koko ihmiskuntaa varten, täy- 
tyy kansakunnan samoin kuin yksityisenkin lähteä 
siitä, mihin muut ovat lopettaneet, ja luoda jotakin 
sen yli menevää, sitä korkeampaa. Kansallinen luo- 


mus, olipa se aineen tahi hengen alalla, jolla ei ole 

muuta arvoa kuin kansallinen omituisuutensa, ei 
ole minkään arvoinen. Mutta kun niin on, niin edel- 
lyttää oikea kansallishenki ja kansallinen sivistystyö, 
että kukin kansallisesta tehtävästään itsetietoinen 
kansa omaksuu toisilta kansoilta kaiken sen omak- 
sumisen arvoisen, mikä voi edistää sen elämän voi- 
man kehittymistä ja kansallisten tehtäväin toteut- 
tamista koko ihmiskunnan kannalta katsottuna. 
Omaan kuoreensa sulkeutuminen on kansakunnalle 
turmiollista samoin kuin kansallisten erikoispiirtei- 
densä hylkääminen vieraan ja kansallisesti vahingol- 
* lisen tieltä. 

Samoin kuin elämä antaa kullekin yksilölle omat 
erikoiset elämäntehtävät ja samoin kuin kunkin yk- 
silön on käytettävä näiden tehtäviensä toteuttami- 
sessa juuri niitä keinoja, jotka hänen oloissaan vie- 
vät parhaiten perille, samoin myöskin kansojen elä- 
mäntehtävät riippuvat olevista olosuhteista. Siihen jo 
viitattiin. Mahdoton on tosin sen, joka virtaa mukana 
aikojen virrassa, nähdä, mihin kerran hänen tiensä 
päättyy ja mitä hänen jälkeensä jää. Ei voi koko- 
nainen kansakaan etukäteen määrätä mahdolli- 
suuksiaan ja saavutettavia tuloksia ja sen mukaan 

suunnata elämänsä tehtäviä. Sen täytyy tyytyä ra- 
kentamaan sille pohjalle, minkä esi-isät ovat pystyt- 
täneet, kohottaa yhä ylemmäs kansallisen rakennuk- 
sensa seiniä, ja jättää rakennuksen harjahirsi vas- 
taisten polvien pystytettäväksi. Mutta joskin niin 
on, niin on kuitenkin jokaisen kansan tiellä vissejä 
esteitä, jotka välttämättä ovat voitettavat, vissejä 
tehtäviä, jotka välttämättä ovat suoritettavat, en- 
nenkuin kehitys eteenpäin on mahdollinen. 
Ensimäinen ja edellytys kaikelle muulle on kansan 
vapaus, sekä valtion vapaus että valtiollinen va- 
* paus, viimeksi mainittu sikäli kuin se on sopusoin- 
nussa kansan kehitystason kanssa. Orjan, lahjak- 
kaimmankin, kehitysmahdollisuudet ovat rajoitetut. 
Hän voi kehittyä vain sikäli ja vain siihen suuntaan 
kuin hänen herransa sallii. Sama on laita epävapaan 
kansan. Ei siis ihme, että isänmaan vapauden puol- 
taminen on aina ollut ja tulee aina olemaan teh- 
tävä, jonka jokainen kansa asettaa ylemmäksi kaik- 
kia muita, ja että kansalaisen kaatuminen tässä va- 
pautustyössä on kaatumista , kunnian kentällä", joka 
saavuttaa kunnioitusta ja ihailua sekä ystävän että 
vihamiehen puolelta. Kuolema isänmaan puolesta 

on suurta sen vuoksi, että siinä yhteen hetkeen 
sisältyy niin suuri uhraus. Uhraahan ihminen sil- 
loin kaiken sen, minkä hän kenties pitkän ja tulok- 
sellisen elämän aikana olisi voinut tuottaa iäisesti 
pysyvää, uhraa yhdessä hetkessä iäisyyskaipuunsa 
isänmaan alttarille. Mutta samalla tämä uhri ei ole 
uhrauksen —tarkoituksenkaan kannalta hyödytön, 
vaan juuri sen uhrin kautta valmistaa sankari jälkeen 
tulevilleen mahdollisuuden saada aikaan enemmän, 
parempaa ja pysyväisempää kuin olisi ollut mah- 
dollista ilman sitä uhria. 

Vapauden säilymisen edellytyksenä on kansan 
voima, ruumiillinen, henkinen ja aineellinen, sekä 
kaikki ne tekijät, jotka vaikuttavat tämän voiman 
lisääntymiseen. 

Sen jälkeen kuin Suomen kansa yli sata vuotta 
sitten taisteli ase kädessä silloisen vapautensa puo- 
lesta, ei sillä ole ollut mahdollisuutta sellaiseen. Ne 
erikoiset olosuhteet, missä meidän kansamme elää, 
ovat myöskin vaikuttaneet, että kansamme ruumiil- 
lisen, henkisen ja aineellisen voiman kehittämisessä 
ei ole ollut määräävänä tekijänä sotakuntoisuuden 


kehittäminen, vaan on meidän kansamme kehitty- 

minen näissä suhteissa tähdännyt rauhallisempiin, 
mutta samalla myöskin ikäänkuin kaukaisempiin 
päämääriin. Itsenäisissä valtioissa kehitys kaikilla 
aloilla, samalla kuin sen tarkoituksena pidetään 
kansallisen sivistyksen luomista sinänsä, on samalla 
kehitystä yhä suurempaa sotakuntoisuutta kohti ja 
siten sellaisissa valtioissa elävien kansojen jäsenillä 
on niin sanoaksemme kouraantuntuvampi, lähem- 
pää konkreettista päämäärää tähtäävä kannustin 
kansallisessa viljelystyössä kuin meidän kansallamme. 
Mutta sen vuoksi myöskin juuri meidän kansallemme 
on erikoisen tärkeää, jos se haluaa kansallisen ke- 
hityksensä ja kansallisen erikoisuutensa säilyttää, 
kiinnittää huomiotaan niihin puoliin elämässään, 
jotka yllä mainitun lisäksi ovat edellytyksenä kan- 
sallisen sivistyselämän luomiseen ja kansan erikois- 
luonteen säilyttämiseen. 

Vapauden jälkeen on asetettava kansallisessa kehi- 
tyksessä kansallinen kokonaisuus. Ne tekijät, jotka 
vaikuttavat kansallisen kokonaisuuden syntymiseen, 
ovat osittain valtiollista, osittain sivistyksellistä laatua. 
Kaikkien niiden yhteisenä tuloksena on tunne, että 
oma kansa, sen elämänmuodot, laitokset ja lait sekä 

sen sivistys muodostavat kaikista muista kansoista 
eroavan kokonaisuuden, joka on jokaiselle kansan jä- 
senelle läheinen ja rakas. Mutta kaiken tämän taus- 
tana ja kaiken sisäänsä sulkevana välttämättömyytenä 
esiintyy yhteinen kieli. Yhteisen kielen vaikutus ulot- 
tuu laajemmallekin kuin samojen valtiollisten rajojen 
sisään sulkeutuneen kansan sivistyskehitykseen. Se 
on yksi niitä siteitä, mitkä liittävät kokonaisen heimon 
jäsenet yhteen. Ei se ole etupäässä yhteinen alkukoti, 
ei ruumiinrakenteen osittainen yhtäläisyys, ei pelkkä 
naapuruus, joka liittää Skandinavian kansat yhteistoi- 
mintaan sekä valtiollisen että muun sivistyselämän 
alalla. Yhteinen kieli siinä on tärkeimpänä tekijänä. 
Mutta jos kerran kielen merkitys yhteenliittäjänä 
ulottuu kauvemmaksi kansallisuuden rajojakin, niin 
kuinka tärkeää onkaan yhteinen kieli samalle kan- 
salle, samalle sivistyskokonaisuudelle! 

Kuinka luonnolliselta kuuluukaan sisällyttää esim. 
englantilaisen, ranskalaisen, venäläisen, saksalaisen 
sivistyksen käsitteeseen englannin-, ranskan-, venä- 
jän- ja saksankielinen sivistys. Ja kuinka luonnot- 
tomalta kuuluukaan niissä maissa, joissa yhtenäisestä 

kansallisesta sivistyksestä voidaan puhua, vaatimus 

saada kansallisen sivistyksen nimi niille rippeille kie- 
lellisesti eroavaa sivistystä, jonka muualta tulleet 
ovat onnistuneet luomaan ja ylläpitämään. 

Mutta täällä meillä vaatimus kansallisen sivistyk- 
sen yhtenäistyttämisestä kielellisesti samaksi sivis- 
tykseksi kohtaa ankaraa vastarintaa ennen kaikkea 
juuri niiden taholta, joilla heidän korkeamman si- 
vistyksensä takia pitäisi olla edellytyksiä arvostella 
tätä asiaa paremmin kuin oppimattomalla kansalla. 

Jo v. 1865 Yrjö-Koskinen kirjoittaa: ,Se on mah- 
dotonta, että Suomen kansa voi kansana elää ja 
pysyä, jos eri säädyissä eri kielet pysyvät äidinkie- 
linä. Ne miehet, jotka nykyistä sotkutilaa puolus- 
taakseen ovat väittäneet kaksikielisen kansallisuuden 
mahdollisuutta, eivät kumminkaan ole yrittäneet- 
kään todistaa, että missään maassa koko maail- 
massa kansallista yhteyttä löytyisi, kun erikielisyy- 
den raja käypi itse kansanluokkien välissä. Sveit- 
sissä ja missä muualla kaksikielisyyden esimerkkiä 
on koottu, käypi tämä raja paikkakunnittain, mutta 
kussakin paikkakunnassa ovat eri ihmisluokat ja 
säädyt kumminkin samankielisiä. Se keskinäinen 
yhteiskunnallinen ja kansallinen elämä, jota yhtei- 

nen kieli välittää, käypi siis edes paikkakunnittain 
säännöllisellä ja luonnollisella tavalla, ja jos kohta 
näiden eri paikkakuntain välillä heidän eri kielensä 
tähden ei voikkaan mitään kansallistuntoa syntyä, 
niin voivathan kuitenkin muutamat yhteiset edut 
ja harrastukset väliaikaisesti toimittaa kansallistun- 
non virkaa. Mutta varsin toinen on asianlaita, missä 
yli kokonaisen maan eri ihmisluokat ovat erikieli- 
sinä. Siinä kaksikielisyys ikäänkuin leikkaa poikki 
koko yhteiskunnallisen ja kansallisen elämän ja mat- 
kaansaattaa ennen tai myöhemmin kansallisen kuo- 
leman. Jos nyt nämä eri ihmisluokat jokseenkin 
ymmärtävät toisiaan, niin yhteiskunnalliset haitat 
tosin saattavat johonkin määrin poistua, mutta kan- 
sallinen väli sitä vastoin pysyy auttamattomasti kyl- 
mänä ja vieraana, niin kauvan kuin nämä ihmis- 
luokat seisovat eri äidinkielen ja erikielisen sivis- 
"tyksen perustalla.* 

Että Yrjö-Koskisen yllämainittu lausunto ei ol- 
lut pelkkää ,kansallisuusasian teoriaa", vaan täyttä 
totta, on myöhempi aika osottanut. Se itsetietoi- 
nen eristäytyminen, mikä maamme ruotsalaisen väes- 
tön taholta on ollut huomattavissa varsinkin vii- 

meisten kymmenen vuoden aikana, on ollut omansa 
kansallisuuskysymyksessä » vapaamielisimmällekin 
näyttämään, että kieli ei sivistyskehityksessä suin- 
kaan ole vähäpätöinen tekijä, vaan että ,kaksi kieltä, 
yksi mieli*-kanta on mahdottomuus, kun on kan- 
sallisen sivistyksen luomisesta kysymys. 

Ruotsissa on joskus sanottu maamme ruotsinkie- 
lisestä väestöstä, että se on , länsimaisen sivistyk- 
sen etuvartija idässä*. Tämän nimityksen meidän 
ruotsinkielinen yläluokkamme on mielihyvällä omak- 
sunut ja katsonut sen itselleen erittäin imartele- 
vaksi. Lähemmin katsoen ei tämä nimitys kuiten- 
kaan ole varsin kadehdittava niin käsitettynä, kuin 
se Ruotsissa ja meidän ruotsinkielisen väestömme 
keskuudessa käsitetään. Sillä se tietää, että meidän 
ruotsinkielistemme tehtävä on pelkästään negatii- 
vista, sen on muka torjuttava idästä tunkevia si- 
vistysaineksia. Mihinkään positiiviseen toimintaan 
ei tuo nimitys viittaa. Yhtä vähän kuin vartiopal- 
velus sodassa sisältää mitään itsenäistä positiivista 
toimintaa, vaan on alistettu suurempien intressien 
alle, yhtä vähän meidän ruotsinkielistemme tehtä- 
väksi käsitetään tahi he itse käsittävät tehtäväk- 

seen muuta kuin säilyttää ruotsinkielen asema tässä 
maassa ottamalla vastaan yksinomaan niitä virtauk- 
sia, mitä he läntisestä emämaasta saavat. Tämä osal- 
taan selittää sen pessimismin, mikä nuoremmassa 
ruotsinkielisessä polvessa on niin yleistä. Mitä var- 
ten taistella , ylivoimaa" vastaan? Mitä varten pyr- 
kiä muuttamaan, mikä ei ole muutettavissa? Ainoa, 
mikä on jälellä, on elää ja kuolla ruotsalaisina. — 
Mutta onko tällainen ,elämänpäämäärä* elämisen 
ja tavoittamisen arvoinen? Eikö silloin ole luonnol- 
lisempaa yhtyä siihen kansaan, joka uskoo kyke- 
nevänsä luomaan oman, omaperäisen kansallisen 
sivistyselämän, joka uskoo suureen ja kauniiseen 
tulevaisuuteen? Eikö, vaikka oma kieli onkin ra- 
kas ja siitä luopuminen vaikeaa, ole kuitenkin pa- 
rempi, että ainakin kaikessa muussa omaksuu kan- 
sallisen mielen ja ne päämäärät, jotka kansan suuri 
enemmistö on itselleen asettanut, sen sijaan että 
kieleltään eroavana eroaa myöskin mieleltään? 
Niin, ne ovat kysymyksiä, joihin myöntävästi vas- 
taaminen saattaa jostakin tuntua luonnolliselta ja 
helpolta, mutta joihin sittenkään asianomaiset itse 
eivät voi niin vastata. Eivät voi sentähden, että 

sellainen vastaaminen vaatii elämänkatsomuksen 
suuruutta ja näköpiirin laajuutta enemmän kuin 
»tämän maailman pienille* on suotu. Ne olivat 
harvat ja valitut, jotka ollen kieleltään ruotsalaisia, 
sittenkin olivat mieleltään suomalaisia. Runeberg, 
Snellman, Yrjö-Koskinen ja heidän hengenheimo- 
laisensa olivat suomalaisia senvuoksi, että he oli- 
vat niin paljon suurempia tavallista keski-ihmistä, 
että he voivat asettaa elämänsä palvelemaan sitä 
tulevaisuutta kansalleen, josta he tiesivät, etteivät 
he itse sitä tulisi koskaan näkemään. 

Sikäli kuin meidän ruotsalaisemme tyytyvät pas- 
siiviseen osaansa olla ruotsinmaalaisen sivistyksen 
etuvartijoina, sikäli he ovat voimattomia luomaan 
oman ruotsinkielisen sivistysmuodon, joka voisi vai- 
kuttaa hedelmällisesti sekä heidän omaan tulevai- 
suuteensa että Suomen kansan tulevaisuuteen. Ja 
— sikäli kuin he niin ollen eivät liity suomalaisiin vel- 
jiinsä luomaan suomalaista sivistystä, sikäli he myös- 
kin saavat todeta sen välttämättömyyden, että suo- 
malainen sivistys kehittyy ilman heidän myötävai- 
kutustaan, että he jäävät kansallisen sivistyksen ja 
sen kautta kansakunnan ulkopuolelle, joiden erikois- 

harrastusten hyväksi kansa ei voi mitään omaansa 
uhrata, koska se ei voi uskoa heiltä mitään muuta 
saavansa kuin mitä se saa keneltä vieraalta hy- 
vänsä. 

Saattaa kyllä esittää kysymyksen, eikö ruotsin- 
kielisellä kansanluokalla maassamme ole vastai- 
suutta varten elämisenoikeutta omalla sivistyspoh- 
jallaan, koska se ehkä kenties kerran haluaisi 
sivistystään itsenäisesti, omaperäisesti kehittää ja 
siten luoda pysyväisiä sivistysarvoja ihmiskunnalle. 
Edellisestä jo on käynyt selville, että tämän kysy- 
myksen pohtimisella saattaa olla vain teoreettinen 
merkitys. Sillä meidän ruotsinkielinen yläluokkamme 
ei, sikäli kuin viime aikojen ilmiöt osottavat, itse- 
kään käsitä asemaansa niin, että sillä vastaisuudes- 
sakaan olisi jokin itsenäinen kansallinen erikoisteh- 
tävä. Mutta niin ollen ei sillä myöskään ole oikeutta 
vaatia, että Suomen kansa uhraisi mitään kansalli- 
sista kehitysmahdollisuuksistaan vaaliakseen keskuu- 
dessaan sen sivistystä, joka ei ole muuta kuin 
osa Ruotsin ruotsalaisesta kansallisesta sivistyksestä. 
Sellaisen vaatiminen on enemmän kuin mihin kaikki 
kiitollisuudenvelkamme ruotsalaista sivistystä koh- 

taan velvoittaa. Kansojen kiitollisuudenvelkaa toi- 
silleen ei näet makseta samassa rahassa, jossa velka 
on saatu, vaan omassa rahassa, omaperäisiä sivis- 
tysarvoja luovuttamalla maailman kansoille ja sa- 
malla niillekin, joilta aikaisemmin itse on jotakin 
arvokasta saatu. 

Suomen kansa, niinkuin jokainen kansa, maksaisi 
sivistysvelkansa maailmalle kelvottomasti, jos se vain 
säilyttäisi koskemattomana sen, mitä se on saanut, 
sen sijaan että se valaa sen oman henkensä mu- 
kaiseksi, hioo sitä ja lisää sen arvoa ja antaa sen 
muuttuneena, parempana, arvokkaampana takaisin 
kuin se itse on sen saanut. 

Tällä on myöskin vastattu niille, jotka väittävät, 
että jollei ruotsinkieliselle viljelykselle maassamme 
myönnetä tasa-arvoista sijaa suomenkielisen rinnalla, 
niin silloin täytyy johdonmukaisesti kaikki natsiona- 
listinen politiikka ja kaikkinainen yhteensulatuspo- 
litiikka hyväksyä. 

Miten on sitten suomalaiselta taholta käytännössä 
suhtauduttava siihen ruotsinkieliseen kansanainek- 
seen, jonka oleminen ja eläminen tässä maassa on 
tosiasia ? 

Vastaus tähän kysymykseen tulee olemaan eri- 
lainen aina sen mukaan kuin kansallisen kokonai- 
suuden aate kulloinkin vaatii. Mitä ensiksikin tu- 
lee siihen ruotsinkieliseen rahvaaseen, joka ranni- 
koillamme ja saaristoissamme asuu, niin suomalai- 
sella taholla ei ole minkäänlaista tarvetta harjoit- 
taa sitä kohtaan pakkopolitiikkaa tahi panna sen 
keskuudessa toimeen kielellistä käännytystyötä. 
Tässä suhteessa voidaan kansallisen kokonaisuu- 
den saavuttaminen voittaa täysin vapaaehtoisuuden 
kautta. Siinä asemassaan, missä ruotsinkielinen rah- 
vaamme elää, se huolimatta ruotsinkielisen yläluo- 
kan kiihoitustyöstä kyllä huomaa terveellä järjel- 
lään, että sen on iskettävä juurensa tähän maahan 
ja omaksuttava tämän maan sivistys ja kansallis- 
tunto, jos se mielii onnellisena elää nykyisillä asuin- 
paikoillaan. Ja ennen pitkää se myöskin huomaa, 
että sen on ymmärrettävä sitä kieltä, joka on ja yk- 
sin voikin olla Suomessa asuvan kansakunnan si- 
vistyksen tulkkina. Jos ruotsinkielisellä rahvaalla 
sen ohella on kylliksi tarmoa säilyttää kielellinen 
erikoisuutensa omassa keskuudessaan, ei suomalai- 
sen väestön taholla ole pakottavaa syytä kieltää 

siltä niitä omakielisiä sivistysvälineitä, jotka koh- 
tuudella, katsoen mainitun väestön lukumäärään 
ja asemaan, voidaan sille myöntää. 

Mitä taas tulee ruotsinkieliseen ,yläluokkaan*, 
on suomalaiselta taholta suhtauduttava siihen toi- 
sin. Mainittu ruotsinkielinen oppinut säätymme on 
suurelta osaltaan suomenkielisten esi-isien jälkeläi- 
siä, joista osittain kouluopetus, osittain väärään 
suuntaan ohjautunut kotikasvatus on tehnyt sen, 
mitä he nyt ovat, oman todellisen kansallisuutensa 
vastustajia ja vihamiehiä. Jo se että kansallisen 
kokonaisuuden kannalta on ehdottomasti vaadittava 
maan kansalliskieli virkakieleksi kaikissa niissä vi- 
rastoissa, joissa maan yleisiä asioita käsitellään, ja 
ruotsinkieli alistettava paikalliskielen asemaan, vaa- 
tii, että ruotsinkieliseltä yläluokalta voidaan odot- 
taa toisenlaatuista suhtautumista suomalaiskansal- 
lisia pyrintöjä kohtaan, kuin mitä siltä taholta tä- 
hän saakka on saatu. Mutta yllämainittu luonnot- 
tomuus koko ruotsinkielisen yläluokkamme ase- 
massa, se, että he heimoltaan ja alkuperältään ovat 
suomalaisia ja nykyisessä olemuksessaan luopioita, 


antaa äsken mainitulle vaatimukselle täyden mo- 


51 


raalisen oikeutuksen, ei ainoastaan kansakunnan 
kokonaisuuden kannalta, vaan aivan abstraktisesti, 
niin sanoaksemme luonnonkhistoriallisestikin katsot- 
tuna. Se seikka, että heidän joukossaan ei syytä 
kanna yksin nykyinen sukupolvi, etteivät sitä kanna 
menneetkään sukupolvet, koskapa ainoa mahdolli- 
suus saada sivistystä kulki ruotsinkielen kautta, 
tosin lieventää mainitun vaatimuksen kärkeä, kun 
on kysymys sen käytännöllisestä toteuttamisesta. 
Mutta se ei tee sitä vaatimusta tyhjäksi. Se vie 
siihen, että tuo vaatimus on käytännössä toteutet- 
tava hitaammin, sikäli kuin se on mahdollista louk- 
kaamatta asianomaisia heidän persoonallisissa oi- 
keuksissaan. Mutta se on toteutettava. Ja sen to- 
teuttaminen ei saa viipyä kauvempaa kuin että 
se polvi, jonka kasvaessa tuohon toteuttamiseen 
käytännössä ryhdytään, jo voi sopeutua uusiin oloi- 
hin. 

Kun siis suomalaisen puolueen ohjelmassa lausu- 
taan, että ,Suomen kieli Suomen kansalliskielenä 
on oleva kaikkien valtion virastojen ja viranomais- 


ten sekä valtiolaitosten kieli", niin ei se tiedä muuta 

kuin sen kielellisen kokonaisuuden saavuttamista, 
mitä ilman kansallisen kokonaisuuden saavuttami- 
nen on pidettävä käytännöllisesti mahdottomana. 
Ja kun samassa ohjelmassa lausutaan, että , valtion 
on tehokkaasti edistettävä ja runsaasti kannatettava 
sellaisia pyrintöjä, jotka tarkoittavat suomenkielisen 
sivistyksen kehittämistä", niin viitataan tässä vain 
sellaiseen asiaan, mikä melkein kaikissa muissa 
maissa paitsi Suomessa olisi niin luonnollinen, ettei 
siitä missään puolue- eikä muissa ohjelmissa mainit- 
taisi. Ja kun edelleen samassa ohjelmassa on seu- 
raava kappale: , ruotsinkielisen asutusalueen väes- 
töllä on oleva oikeus saada toimituskirjat ruotsin- 
kielisinä kaikista niistä virastoista, joiden virka-alue 
käsittää koko maan, samoin kuin niiltä viranomai- 
silta, joiden virkapiirissä on yksikin ruotsinkielinen 
kunta tai semmoinen suomenkielinen, jossa melkoi- 
nen vähemmistö on ruotsinkielinen. Niinikään on 
tällä väestöllä oleva oikeus edellä mainituille viran- 
omaisille antaa asiakirjat omalla kielellään*, niin 
ilmenee tässä, jos asiaa katsotaan yllä olevan valossa 
kansallisen kokonaisuuden saavuttamisen kannalta, 

sellainen aulius ruotsinkielistä rahvastamme kohtaan, 
että kaikki valitukset kansallisesta ja kielellisestä sor- 
rosta osottautuvat vallan perusteettomiksi. 
Kansallinen kokonaisuus on kuitenkin jotakin 
muuta, paljoa enemmän, kuin että kansalliskielellä 
on valta-asema maan asiain hoidossa ja johdossa. 
Kansallisen kokonaisuuden käsitteeseen sisältyy koko 
sivistyselämän kokonaisuus sekä hengen että aineen 
alalla. Siihen sisältyy, että maan kansalliskirjalli- 
suus on saman isänmaallisen hengen läpitunkema, 
että maan tiede ja taide pitää yllä ja kehittää kan- 
sallishenkeä ja kuvastaa sen tuotteita, ja että maan 
taloudellinen elämä on kansallishengen vaikutusten 
alainen. Mutta meillä ovat asiat kehittyneet siihen, 
että kaikki nämä kansallisen elämän ehdot ovat alis- 
tetut kielellisen kahtiajaon alle. Luonnollisena seu- 
rauksena kielellisestä kahtiajaosta tosin on, että kir- 
jallisuus. muodostuu kaksikieliseksi. Mutta meillä 
ovat kielikiihbkon kuumat intohimot päässeet tem- 
meltämään myöskin tieteen viileille aloille. Yliopisto, 
tieteellisen elämämme ainoa ylläpitäjä ja keskus, on 
ollut ja on edelleenkin samalla kertaa kielellisen 


kahtiajaon palvelija ja ylläpitäjä. Taiteen alalla on 

tosin, niinkuin asian luontoonkin kuuluu, kansallinen 
leima ollut paremmin havaittavissa, mutta kieltää ei 
voitane, että kielellinen kahtiajako on suuresti hidas- 
tuttanut suomalaisen kansallisen taiteen kehitystä. 
Ja taloudellisella alalla on kielellinen kahtiajako kan- 
tanut kenties katkerimmat hedelmät kansallemme 
siinä merkityksessä, että suomalaisen väestön riippu- 
vaisuus ruotsalaistuneesta talouselämästä on ollut 
omansa tukahduttamaan monet pyrkimykset kansa!- 
lisen hengen kasvattamiseen myöskin hengen sivis- 
tyksen aloilla, puhumattakaan siitä, että se on välit- 
tömästi asettanut kansamme suuren osan nöyryyttä- 
vään ja armonanojan asemaan omassa isänmaassa. 

Kun näin on, niin muodostuu kysymys suomalai- 
suudesta, suomalaiskansallisuudesta, huomattavalta 
osalta ja ensi kädessä kysymykseksi suomenkielen 
valtaanpääsystä isänmaassamme. Tämän kysymyk- 
sen ratkaisusta onnelliseen suuntaan tulee riippumaan 
kysymys kansallisesta kokonaisuudesta. Kun me siis 
sanomme, että meillä kaiken isänmaallisen toimin- 
nan ylimpänä johtotähtenä tulee olla suomalaisuu- 
den, niin tarkoitetaan sillä jotakin toista kuin mil- 


loin sanotaan, että Norjassa tulee kaiken tähdätä 

norjalaisuuteen, Tanskassa tanskalaisuuteen, Rans- 
kassa ranskalaisuuteen j. n. e. Näissä maissa tar- 
koitetaan sillä, että inhimillisen toiminnan tulee olla 
alistettu palvelemaan kansallisen kokonaisuuden aa- 
tetta niin, että hengen ja aineen alalla kansallinen 
erikoishenki pääsee ilmenemään ja kaikki hedelmöit- 
tämään. Meillä sillä tarkoitetaan, että kielellisen 
yhtenäisyyden saavuttaminen on välttämätön ehto 
kansallisen hengen täyteen kukkaan puhkeamiselle. 
Kaiken kansallisen toiminnan tulee pitää silmällä tätä 
päämäärää. Jollei toiminta ole sen mukaan suun- 
niteltu ja ohjattu, älköön sille vaadittako kansallisen 
työn nimeä huolimatta sen välittömistä vaikutuk- 
sista muilla aloilla. Kannatettakoon sitä, silloin kuin 
se on hyödyllistä, niinkuin kaikkea hyödyllistä työtä 
kannatetaan; mutta samalla pyrittäköön siihen, että 
se alistuu, sikäli kuin se on mahdollista, palvelemaan 
yhtä suurta ja koko kansalle yhteistä päämäärää, 
"suomalaisuutta. Vasta kun suomalaisuus tässä mie- 
lessä lyö leimansa kaikkeen siihen, mitä tämän kan- 
san keskuudessa tehdään, vasta silloin voimme sa- 


noa, että edellytykset kansallisen sivistyksemme kor- 

keimpaan mahdolliseen täydellisyyteen kohoamiselle 
ovat olemassa. 

Ei näet suomalaisuus siinä merkityksessä, että 
suomenkieli kohotetaan valta-asemaan maassamm e,, 
ole eikä voi olla kansallisen elämämme päämäärä 
ja lopullinen saavutus. Päin vastoin se on vain as- 
tinlauta, miltä ponnistaen kansallisen sivistyksemme 
kokonaistaminen tapahtuu. Useimmat muut kansat 
ovat saaneet lähteä kehittämään sivistyselämäänsä 
yhteisellä kielellisellä pohjalla tarvitsematta kestää 
tässä suhteessa niitä taisteluita, joista Suomen kansa 
ei vieläkään ole voittajana selviytynyt. Ja kuitenkin 
ne yhä tekevät työtä kansallishenkensä kohottami- 
seksi ja voimistuttamiseksi. 

Ja se onkin luonnollista, jos kerran kansallishenki 
ja isänmaallisuus on osa siitä iäisyyskaipauksesta, 
mikä jokaisen jalosti ajattelevan ihmisen sydämessä 
asuu. Silloinhan kansallishenki sisältää kannustuk- 

"sen jaloon kilpailuun kansojen kesken korkeimpien. 
sivistysarvojen luomiseksi. Ainoastaan parhain on 
näet kyllin hyvää mailman kansojen yhteisesti käy- 
tettäväksi. Ja se kansa, joka luo enin pysyväistä, 

saavuttaa kuihtumattomimman kunniaseppeleen kan- 
sojen kilpatantereella. 

Niistä esteistä suomalaisuuden kehitykselle, jotka 
erityisesti viimeisten vuosien kuluessa on voitu 
panna merkille, on huomattavimpia se, ettei ainoas- 
taan ruotsinkielisellä, vaan osittain myöskin suo- 
menkielisellä taholla on pyritty erottamaan kansalli- 
sen viljelystyön alalta liike-elämä omaksi erikoiseksi 
ypuolueettomaksi* alakseen, jossa pelkät voittonäkö- 
kohdat olisivat saatettavat vallitseviksi. Tästä sei- 
kasta mainittiin jo tämän kirjoituksen ensimäisessä 
osassa. On kuitenkin syytä palata samaan asiaan 
sillä taustalla, jonka tarjoaa kansallisuuskysymyksen 
käsitteellinen selvitys. 

Niiltä, jotka ovat ,,ppuolueettomuus-kannalle* aset- 
tuneet liike-elämän suhteen, ei suinkaan voida jo- 
kaisessa tapauksessa kieltää isänmaallisen kansalai- 
sen nimeä. Epäilemättä heidän kantansa useassa 
tapauksessa on johtunut myöskin siitä käsityksestä, 
että juuri isänmaallekin hyödyllisintä on se, että 
liike-elämä kehittyy omien, pelkästään taloudellisten 
lakiensa mukaisesti, ilman että siihen annetaan aat- 
teellisten näkökohtien vaikuttaa. ,Puhtaiden liike- 

periaatteiden* kantaa siinä merkityksessä ei siis 
suinkaan ole ilman muuta tuomittava pahasta tah- 
dosta ja epäisänmaallisista vaikuttimista johtuneeksi. 

Mutta siitä huolimatta tämä kanta on väärä ja 
isänmaalle turmiollinen. Se on väärä jo sen vuoksi, 
että sitä ei voida missään tapauksessa noudattaa. 
Ihminen ei ole kone, jossa kaikki tapahtuu fysikal- 
listen lakien mukaan, jossa voimat ja virrat voidaan 
yhteenlaskea ja toisistaan vähentää. Ja niin kau- 
van kuin liike-elämä on ihmisten johdettavissa, niin 
kauvan siihen myöskin vaikuttaa kaikki inhimillinen, 
vaikuttaa itsetiedottomasti silloinkin kun ihminen 
luulee toimivansa täysin intohimottomasti ja pelkäs- 
tään järjellisten laskelmiensa mukaan. Tunteeton 
ihminen on mahdottomuus, ja silloin on myöskin 
liike-elämä, johon eivät tunnenäkökohdat vaikuta, 
mahdottomuus. Voidaan puhua vain liike-elämästä, 
johon tunnetekijöillä on enemmän vaikutusta ja siitä, 
jossa ne vähemmän vaikuttavat, mutta ei sellaisesta, 
johon ne eivät vaikuta. Niin, voidaanhan siitäkin 
tosin puhua, mutta silloin puhutaan vain jostakin 
teoreettisesti kuviteltavasta, ei sellaisesta, jota todel- 


lisuudessa olisi olemassa. 

»Puhtaiden liikeperiaatteiden* mukaan johdettu 
liike siinä merkityksessä, jossa siitä meillä puhutaan, 
on siis jo itsessään, käytännölliseltä toimeenpanol- 
taan, mahdottomuus. Mutta kun se asetetaan kan- 
sallisessa mielessä johdetun liikkeen vastakohdaksi 
jonakin moraalisesti korkeampana, jonakin, joka 
abstraktisesti oikeiden periaatteiden mukaan johdet- 
tuna kohoaa yläpuolelle sen suhteellisuuden, mikä 
kaikelle tunnepiirin vaikutuksen alaiselle ja siis myös- 
kin kansallisen hengen läpitunkemalle liikkeelle on 
ominaista, niin sekoitetaan käsitteet vieläkin enem- 
män. 

Sillä kansallisten periaatteiden mukaan johdettuun 
liikkeeseen kuuluvat jo olennaisena käsitteenmää- 
räyksenä , puhtaat liikeperiaatteet* siinä merkityk- 
sessä, että kansallisen talouselämän tuotteiden pitää 
olla laadultaan parasta, hyödyllisyydeltään korkeinta, 
mitä maan pääomalla, työtaidolla ja ahkeruudella 
voidaan tuottaa. Objektiivinen parhaimmuus, johon 
» puhtailla liikeperiaatteilla* pyritään, sisältyy jo kan- 
sallisen työn aatteeseen sen kautta, että kansalli- 
nen liike-elämä, samoin kuin kansallinen viljelystyö 

yleenä tähtää pysyväisten iäisyysarvojen luomiseen 
niin aineen kuin hengenkin aloilla. 

Kansallinen liike eroaa pelkästään taloudellisten 
voittonäkökohtien mukaan johdetusta liikkeestä siis 
vain siinä, että se, samalla kuin se noudattaa ,puh- 
taita liikeperiaatteita*, antaa sen ohella toimintaansa 
vaikuttaa suuntia luovana ja innostavana voimana 
kansallisen kokonaisuuden ja isänmaallisuuden aat- 
teen. 

Mitä tämä seikka käytännössä merkitsee, unoh- 
detaan meillä nykyisin kernaasti. Ja kuitenkin juuri 
suomalaisuuden historia viimeisen neljännesvuosisa- 
dan ajalta antaa siitä todistuksen, jota parempaa 
tuskin voitaisiin minkään kansan historiasta löytää. 

Ajateltakoon vain, ettei meillä olisi ollut Kansallis- 
Osake-Pankkia, ettei meillä olisi ollut henkivakuutus- 
yhtiö Suomea ja myöhemmin Salamaa, ettei meillä 
olisi ollut Pohjolaa, ei Kullervoa, missä olisi suoma- 
laisuuden liikkeen voima. Mitä olisi suomalainen 
liike-elämä ilman näitä jättiläisliikkeitä, joihin se on 
voinut nojautua luotonsaannissa ja jotka jo pelkällä 
olemassa-olollaan ovat antaneet suomalaisuudelle sen 

aineellisen pohjan, mitä ilman se edelleenkin olisi 
suureksi osaksi vain ,periaatteellista keskustelua*? 
Mutta voidaanko toiselta puolen väittää, etteivät 
> näiden liikkeiden toimintaperiaatteet niiden ajaessa 
suomalaisuuden asiaa olisi olleet ,puhtaat*? Mitä 
liike-periaatteiden vastaista, puhumattakaan mistään 
liike-elämälle arvottomasta, voidaan niistä todistaa 
juuri niiden edistäessä suomalaisuutta ja voimistut- 
taessa kansallishenkeä? 

Tietenkään ei ole kiellettävissä, etteivät jotkut 
yksityiset tapaukset näiden liikkeiden elämässä olisi 
voineet olla toisin, ettei niissä olisi sattunut niissä- 
kin sellaista, mikä terveiden liikeperiaatteiden kan- 
nalta ansaitsee arvostelua ja moitetta, vaan sehän 
on jotakin, joka kuuluu välttämättömyydellä kaik- 
keen inhimilliseen. Mutta arvosteltaessa niitä niiden 
mittakaavojen mukaan, joiden mukaan inhimillistä 
työtä arvostellaan ja on arvosteltava, niin voita- 
neeko sanoa, ettei niiden teknillinen johto ja niiden 
taloudelliset saavutukset ole vastanneet oikeutettuja 
toiveita? 


Mikä se sitten on ollut, joka on asettanut nämä 

liikkeet erikoisasemaan muiden liikkeiden rinnalla, 
niiden, jotka ovat ,puhtailla liikeperiaatteilla* kers- 
kuneet? Se, että niiden koko toiminta on ohjattu 
sellaisille aloille, joilla erityisesti kansan isänmaallista 
mieltä kohotetaan ja lisätään kansan uskoa omiin 
toimintamahdollisuuksiinsa. Sen sijaan että ruotsin- 
kielisten hallussa olevalle pankille oli yhdenteke- 
vää, oliko sen liiketuttava Ruotsista tai Saksasta 
tullut liikemies tahi oliko sen liiketuttava kiivain 
ruotsinmielinen ja kansallisen asian vastustaja, aset- 
tui Kansallis-Osake-Pankki suomalaista liike-elämää 
edistämään. Sen sijaan, että pienivarainen suoma- 
lainen kauppias, teollisuudenharjoittaja, maanviljelijä 
oli saanut nöyrään, aralla mielellä tekemäänsä luot- 
totiedusteluun ruotsalaisesta pankista ynseän vas- 
tauksen, ettei pankki ole sellaisten liiketuttavien tar- 
peessa, koska se voi sijoittaa rahansa suuremmille 
liiketuttaville, kohdeltiin häntä suomalaisessa pan- 
kissa vallan toisella tavalla ja hänelle myönnettiin hä- 
nen tarvitsemansa luotto. Sen sijaan, että ruotsalai- 
nen henkivakuutusyhtiö oli kieltänyt varojen sijoituk- 
sessaan kaiken luoton suomalaiselta talonomistajalta 
tahi maanviljelijältä, koska se oli saanut varansa 

sijoitetuksi myöskin ruotsalaisille yhtä hyvällä ko- 
rolla ja yhtä varmaa vakuutta vastaan, sijoitti 
suomalainen henkivakuutusyhtiö varansa etupäässä 
juuri suomalaisten hallussa oleviin kiinteistöihin tahi 
muihin laitoksiin. Ja samoin muut suuret kansalli- 
set liikkeet. — Sen sijaan, että ruotsalaisissa liik- 
keissä suomenkielisistä kodeista lähteneillä ei ol- 
lut mitään toivoa saada paikkoja ja työtä, ainakaan 
elleivät he tukahduttaneet näkymättömiin isänko- 
distaan perimäänsä kansallista ajatuskantaa, vieläpä 
muuttuneet mieleltään ja kieleltään, avautui suoma- 
laisissa jättiläisliikkeissä ja sen jälkeen niiden varassa 
kohoavissa sadoissa ja tuhansissa pienemmissä liik- 
keissä toimialaa yhä useammille liike-elämän palve- 
lukseen aikoville nuorille kansallismielisille miehille 
ja naisille. Se teki mahdolliseksi suomalaiset sivis- 
tyslaitokset liike-elämän palvelukseen valmistuvia 
varten, suomenkieliset kauppakoulut, kauppaopistot 
y. m. Niin kansallinen liike-elämä valmisti sitä ta- 
loudellista pohjaa, mikä yksin voi taata suomalai- 
suudelle voiton mahdollisuudet. 

Mutta suomalaiskansallisilla jättiläisliikkeillä ei ol- 


lut vain se välitön vaikutus, mistä yllä mainittiin. 

Välillisesti niiden vaikutus ulottui melkoista kauvem- 
maksikin. Ne pakottivat myöskin ei-kansalliset liik- 
keet muuttamaan menettelytapojaan suomalaiskan- 
sallisia pyrintöjä kohtaan. Ne pakottivat ruotsalai- 
set liikkeet antamaan arvoa nousevalle suomalaiselle 
liike-elämälle ja ottamaan sen vaatimuksia huomioon 
liikkeensä johdossa ja sen liiketuttavapiirin laajenta 
misessa. Liikkeistä, jotka aikaisemmin olivat jul- 
keasti ja avonaisesti vastustaneet suomalaisuuden 
pyrintöjä, oli tullut puolueettomia", jotka antoivat 
varojansa myös sellaisiin tarkoituksiin, joilla ainakin 
välillisesti, joskaan ei aina välittömästi, edistettiin 
suomalaisen väestön taloudellista ja kansallista voi- 
mistumista. Siten kansalliset liikkeet pelkällä ole- 
massaolollaan ja kilpailullaan vetivät pääomia epä- 
kansallisia tarkoituksia palvelemasta päinvastaiselle 
taholle. 

+ Mutta sitä älköön tässä maassa vielä pitkiin vuo- 
siin unohdettako, kaikki tämä tapahtui pakosta; se 
oli noille epäkansallisille liikkeille niiden noudatta- 
mien voittoperiaatteiden vaatima välttämättömyys, 
johon ne taipuivat ja voivatkin taipua ainoastaan 
sikäli ja niin kauvan kuin suomalaiskansalliset liik- 

keet voivat ne siihen pakottaa. Ja ennenkuin koko 
maamme liike-elämää vallitsevassa katsantokannassa 
on "tapahtunut läpikotainen muutos kansalliseen 
suuntaan, on suomalaisen väestön muistettava, että 
taistelu ei ole lopussa, vaan voi leimahtaa uuteen 
liekkiin heti kun suomalaisuuden puolesta taistelijat 
jättävät oman onnensa nojaan ne linnoitukset, mitkä 
ovat tähän saakka olleet heidän parhaana tukenaan. 

Ja siitähän ei puutu esimerkkejä, että tämä on 
unohdettu. Ei puutu esimerkkejä siitä, että tämä 
on unohdettu niissäkin liikkeissä, jotka ovat kuulu- 
neet siihen kunniakkaaseen sarjaan jättiläisliikkeitä, 
jotka ovat suomalaisuuden tukena olleet. Ei niin, 
että noita liikkeitä tiettävästi olisi siirtynyt suoras- 
taan kansallisuusasian vastaisia tarkoitusperiä pal- 
velemaan, mutta niin, että niissä on siirrytty ,puh- 
taiden liikeperiaatteiden* kannalle siinä väärässä 
"merkityksessä, missä tätä käsitettä meillä nykyään 
käytetään. 

Niinpä lausuivat muutamia vuosia sitten erään sel- 
laisen, aikoinaan suomalaisuutta tukemaan peruste- 
"tun, suurliikkeen johtajat suoraan, ettei liikkeen toi- 


mintaa ollut ,muodostettava taistelu- ja puolustus- 
5 

aseeksi suomalaisuuden liikkeen päämääräin voittoon 
saattamiseksi isänmaassa*. Ja eräs saman liikkeen 
johtajista on vasta äskettäin esittänyt periaatteelli- 
sen puolustuksen sellaiselle ,,puhtaiden liikeperiaat- 
teiden* mukaiselle toiminnalle, jota yllä olemme ar- 
vostelleet. Hänen mielestään voivat, milloin on kysy- 
mys jostakin kansan laajoille kerroksille sinänsä hyö- 
dyllisestä toiminnasta, kuten esim. henkivakuutuk- 
sesta, väitteet mainitun toiminnan epäkansallisuu- 
desta kohdistua ainoastaan tehdyn työn laatuun. 
yHenkivakuutusyhtiön johto saattaa olla huonoa, 
sellaista, joka ei jaksa käyttää hyväkseen kaikkia 
mahdollisuuksia toiminnan laajentamiseksi jokaiselle 
käytettävänä olevalle alalle, taikka se saattaa olla 
virkavaltaista tai sellaista, joka ei kykene muutta- 
maan sisäistä järjestystä ajan oloja vastaavaksi. Sen 
toiminta saattaa olla velttoa, sen asiamieskunta saa- 
matonta taikka epärehellistä. Tahi voi se saattaa 
osan niistä varoista, joita se kokoo, hyötyä tuotta- 
mattomaksi kansalle, sijoittaa niitä tavalla tai toi- 
sella maan ulkopuolelle, taikka vain harvojen, kuten 
osakkeenomistajien nautittaviksi. Jos niin on, voi 
henkivakuutusyhtiön työ muodostua epäkansalli- 

seksi, mutta, se on käsitykseni, ainoastaan ja yksin- 
omaan vain jos niin on." 

Nämä lausunnot eivät suinkaan ole seurauksena 
siitä, etteivät lausujat käsittäisi, mitä kansallis- 
henki on ja mitä vaatimuksia se asettaa. Niinpä 
viimeksi mainittu lausunto sisältää myöskin määri- 
telmän siitä, mitä kansallinen työ on: ,Kansallisen 
työn oleellisin tunnusmerkki on, että se koettaa 
luoda olosuhteet sellaisiksi, että mahdollisimman 
moni, niin, että jokainen maan asujain tuntee olonsa 
ja elämänsä omassa maassaan niin siedettäväksi 
kuin suinkin, että jokainen Suomessa tuntee, että 
hyvä on täällä suomalaisena asua ja elää; ja että 
kansa senvuoksi on vahva ja voimakas. Tähän olo- 
tilaan ja sen yhä paremmaksi luomiseen vaikutta- 


vat ensi sijassa kansan korkea sivistys, sen taito ja 


tahto tuntea itsensä ja kyetä havaitsemaan, mitä se - 


itse tarvitsee; siihen vaikuttaa se, että kansa saa 
omien lakiensa ja isiltä perittyjen laitostensa suo- 
jassa. kasvaa ja varttua, että sen kieli kehittyy ja 
voi vallata yhä uusia ajattelun aloja. Mutta yhtä 
voimakkaasti vaikuttaa siihen taloudellisen hyvin- 
voinnin kehittyminen, hyvinvoinnin, joka tekee po- 

jalle mahdolliseksi alkaa siitä, mihin isä on lopetta- 
nut, tarttua kuokkaan samalla peltosaralla, jota 
muokatessa isän käsi kylmeni. Taloudellinen hyvin- 
vointi on perustana korkealle sivistykselle, eikä ta- 
loudellisesti heikko kansa koskaan pysty lakejaan ja 
laitoksiaan suojelemaan.* 

Edistäessään taloudellista hyvinvointia on esim. 
henkivakuutustyö muka jo »apriorisesti, itsessään, 
isänmaallista työtä runsaammassa määrässä ja suo- 
ranaisemmin kuin usea muu*. 

Ei tarvinne edellisen jälkeen monta sanaa osot- 
taakseen, että tässä mainittu käsitys ei pidä yhtä 
kansallisen toiminnan oikeutettujen vaatimusten 
kanssa. Jos joku liike tyytyy siihen tietoisuuteen, 
että sen toiminta jo apriorisesti, itsessään, on hyö- 
dyllistä työtä, ja että tuolta työltä ei sen vuoksi 
"voida vaatiakaan muuta kuin että se suoritetaan 
teknillisesti oikein, niin ei se suinkaan sen kautta 
tule kansalliseksi liikkeeksi, vielä vähemmän, jos sen 
hoidossa itsetietoisena periaatteena on, ettei sitä ole 
tehtävä taisteluaseeksi , suomalaisuuden liikkeen pää- 
määräin voittoon saattamiseksi isänmaassa". 

Kyllä missä hyvänsä epäkansallisessa liikkeessä 

hyvin tiedetään, että sen liikkeen teknillisesti etevä 
toiminta on samalla hyödyllistä koko isänmaallekin, 
mutta vallan toinen asia on, että liikkeen itsensä on 
asetuttava välittömästi kansallisia päämääriä palve- 
lemaan kaikella sillä, millä se voi, säilyttäen alku- 
peräisen tarkoituksensa ja puhtaat, rehelliset liike- 
periaatteet. 


Mainitsimme edellä, että suomalaisuus on vasta 
se astinlauta, jolta ponnistaen kansallinen sivistyk- 
semme voi varsinaisesti lähteä kehittymään. Huo- 
mautimme myöskin, että jo kansallisen sivistyk- 
sen aate sisältää pyrkimyksen parhaimpiin, korkeim- 
piin arvoihin hengen ja aineen alalla. Palatkaamme 
vielä tähän asianpuoleen hetkiseksi. 

» Made in Germany" (Saksassa tehty) oli vielä pa- 
rikymmentä vuotta sitten häväistysmerkki, joka ulko- 
mailla kiinnitettiin Saksassa tehtyihin tuotteisiin mer- 
kiksi siitä, että nuo tuotteet kuuluivat luokkaan: ,»hal- 
paa ja huonoa". Silloin jo oli olemassa kansallinen 
teollisuus Saksassa, silloin jo oli Saksa vapautunut 
ulkomaalaisuuden ikeestä taloudellisessa tuotannos- 
saan. Mutta se oli vasta löytänyt oman peltosar- 

kansa, ei ennättänyt viljellä sitä kyllin hyvään kun- 
toon. Nyt on häväistysnimi saksalaisista tavaroista 
hävinnyt. ,Made in Germany" ei pelottaisi enää ke- 
tään sen vuoksi että Saksan teollisuuden tuotteet 
eivät enää ole ainoastaan saksalaisia, vaan ne ovat 
myöskin kilpailukykyisiä. Ja jokainen kansallisesti 
itsetietoinen maa pyrkii siihen, että jo pelkkä nimi- 
tys, että tavara on peräisin siitä maasta, riittää 
osottamaan, että se tavara on kelvollista kenen hy- 
vänsä käytettäväksi. 

Niin teollisuuden ja liike-elämän, ja niin hengen 
elämän tuotteiden alalla. 

Kun niin on, niin ei työ suomalaisuuden hyväksi 
koskaan lopu millään alalla. Kun niin on, niin täy- 
tyy meidän joka alalla pyrkiä siihen, että kaikki työ 
tässä maassa on samalla työtä ,,suomalaisuuden liik- 
keen päämääräin voittoon saattamiseksi isänmaassa" 
eikä ole sitä vain pakosta tahi asiain oman luon- 
teen vuoksi, vaan samalla sen vuoksi, että me jokai- 
nen siinä työssä löydämme ilomme ja syvimmän tyy- 
dytyksemme. 


On kuitenkin vielä erääseen kysymykseen kajot- 

tava. Maailmankirjallisuudessa on viimeisten vuosi- 
kymmenten aikana ollut havaittavissa kansallisuu- 
den merkityksen halveksumista. Sikäli kuin maail- 
manpolitiikka on kehittynyt yhä enemmän suur- 
valtapolitiikaksi, jossa kukin suurvalta esiintyy pa- 
remminkin kokonaisen rodun kuin yksityisen kan- 
sallisuuden edustajana, ja pienet kansallisuudet eivät 
tule kuuloon muutoin kuin suurvallan kansallisen 
sulatuksen esineinä tahi muutoin suurvaltojen kei- 
nona saavuttaa vissejä omia tarkoituksiaan, on ky- 
sytty, eikä vallan ilman syytä, onko pienten kan- 
sojen mahdollista elää kansallista elämää ja luoda 
kansallisia sivistysarvoja? Onhan se vaara lähellä, 
että tuosta kansallisuudesta milloin hyvänsä teh- 
dään väkivaltainen loppu. 

Näyttää kuitenkin siltä, että juuri viimeisten kuu- 
kausien tapahtumat tässä suhteessa ovat opettaneet 

maailman kansoille ja niiden joukossa suurvalloille, 
— että kansallisuuksien merkitys on suurempi kuin on 
tahdottu uskoakaan. Militarismin avulla tehdään 
ihmeitä. Mutta aseet ja kuri eivät sittenkään vie 
mihinkään, ellei niiden takana ole käsi, joka asetta 


heiluttaa, ja kansallinen mieli, joka ymmärtää kurin 

tarpeellisuuden. Toiselta puolen juuri militarismi, sa- 
malla kuin se on tehnyt lopun pienistä kansallisuuk- 
sista aseellisen voiman käyttäjinä, on lisännyt niiden 
merkitystä sen jännittyneen tasapainotilan takia, 
mihin se on saattanut maailman suurvallat. 

On tarpeetonta viitata niihin tapahtumiin, mitkä 
tämän todistavat. Ne ovat jokaisen tiedossa. 

Näyttää siis siltä, että jälleen koittaa ihmiskun- 
nalle aika, jolloin kansallisuudet saavat suuremman 
arvon, jolloin pienet kansat eivät ole vain aidan. 
seipäitä, joista suuret katkovat kaikki huiput, vaan 
jolloin ne tunnustetaan itsenäisiksi sivistystekijöiksi, 
yksilöiksi maailman suuressa kansaperheessä. Ja 
jollei se aika vielä koittaisikaan muuta kuin uuden 
päivän sarastuksena, jonka päivän ennen sen taivaan 
laelle ehtimistä ennättää moni pilvi peittää, niin se 
sarastuskin on omansa rohkaisemaan ja lohdutta- 
maan niitä, jotka ovat sortoa kärsineet ja alkaneet 
menettää jo kaiken toivonsa kansallisuutensa tule- 
vaisuudesta. Sillä se sarastus ennustaa luonnollis- 
ten olojen palaamista kansojen keskuuteen. Samoin 
kuin yksityinen kansa köyhtyy henkisesti ja aineelli- 
sesti, jos se ei suo yksityisille kansalaisille mahdolli- 

suutta vapaaseen kehitykseen, kullekin hänen lahjo- 
jensa ja "mahdollisuuksiensa mukaan, vaan tahtoo 
kaikki kansan jäsenet veistää saman mallin mukai- 
siksi, samoin myöskin ihmiskunta köyhtyy, kuta 
köyhemmäksi se tehdään kansaindiviideistä, kuta vä- 
hemmän eri vivahduksia sallitaan niissä langoissa, 
joista maailmansivistys on kokoonkudottu. Elinvoi- 
maisten kansallisuuksien hävittäminen tietää taantu- 
muksen voittoa, ja se ei koskaan ole, kun maailman- 
historiasta kokonaisuudessaan on kysymys, muuta 
kuin hetkellinen ja osittainen. 

Siihen voi Suomen kansa luottamuksensa perustaa. 

Ja siihen luottaen sen täytyy pitää kysymys kan- 
sallisuutensa kehittämisestä aina uutena, aina käsi- 
teltävänä, silloinkin, kun tässä asiassa jo kaikki on 
sanottu, kaikki tutkittu, kaikki suunniteltu. Sillä 
kaikki se on aina uutta nousevalle polvelle, jonka 
huomaan jää isänmaan tulevaisuus. 














